ЎзА - Мен ҳам бола бўлиб қолсайдим...\n26.12.2016 12:59 Болалар спорти\nМен ҳам бола бўлиб қолсайдим...\nМамлакатимизда болалар спортини ривожлантириш борасида амалга оширилаётган ишларнинг юксак самаралари ҳақида\nИшга бориш учун кўчага чиқдим. Ҳаво совуқ. Қўшнимиз Давлат аканинг ўн ёшлардаги ўғли Азиз эгнига спорт сумкасини осиб, қаддини тик тутиб келаяпти. Қўлини кўксига қўйиб салом берди. Алик олиб, қаерга кетаётганини сўрадим.\n– Машғулотга! – деди.\nИчимда “Эринмаган бола-я! Шу совуқда машғулотга нима бор экан?”, дедиму, беихтиёр ўзимнинг болалигим ёдимга тушди.\n...Орзуларга тўла болалигим. Собиқ тузумнинг сўнгги нафаси этларни жунжиктириб турган, халқнинг шуури милт этган қуёш нурини соғиниб юрган саксонинчи йилларнинг охирлари эди. У пайтлар спорт тўгараги тугул, мактабга боришнинг ўзи бир ғанимат эди. Мактаб дастуридаги жисмоний тарбия дарсида иккита ғиштни “дарвоза” қилиб, титилиб кетган тўпни у ёқдан-бу ёққа тепиб, “футбол” ўйнаганимизга ҳам хурсанд бўлардик...\nХорижда яшайдиган танишимизнинг ҳўв бир йили юртимизга меҳмон бўлиб келиб, уйимизга бора-боргунча йўлдаги замонавий, барча шароитларга эга таълим муассасаларию санъат мактаблари, спорт иншоотларию сузиш ҳавзаларини кўриб, ҳайратланиб айтган гапи эсимда:\n– Вой-бўй, шунча шароит, шунча имконият-а?! Ҳаммаси болалар учун! Ҳа, Ўзбекистон нафақат бугунини, балки эртасини ҳам ўйлайдиган, келажак авлоднинг бахту камоли учун ҳеч нарсани аямайдиган давлат. Бундай мамлакатнинг келажаги буюк бўлади!\nМамлакатимиз мустақилликка эришгач, ёш авлод – буюк келажагимиз бунёдкорларига алоҳида эътибор қаратилди, уларни ҳар жиҳатдан соғлом ва баркамол этиб тарбиялаш масаласи давлат сиёсатининг муҳим йўналишига айланди. Таълим, соғлиқни сақлаш, жисмоний тарбия ва спорт соҳаларини тубдан ислоҳ этиш, ёшларимизнинг ҳар томонлама соғлом камол топиши, замонавий билимларни эгаллаши, ўз иқтидор ва қобилиятини рўёбга чиқариши учун кенг имкониятлар яратилди.\nБу жараёнда баркамол авлодни тарбиялашнинг энг муҳим ва самарали омили бўлган болалар спортини ривожлантириш борасида кенг кўламли ислоҳотлар амалга оширилмоқда.\nЎзбекистон Республикасининг Биринчи Президенти Ислом Каримовнинг 2002 йил 24 октябрдаги “Ўзбекистон Болалар спортини ривожлантириш жамғармасини тузиш тўғрисида”ги ва 2004 йил 29 августдаги “Ўзбекистон Болалар спортини ривожлантириш жамғармаси фаолиятини такомиллаштириш чора-тадбирлари тўғрисида”ги фармонлари бу борада муҳим дастуриламал бўлмоқда.\nМазкур фармонлар ижросини таъминлаш доирасида ўтган йиллар давомида мамлакатимизнинг барча шаҳар ва қишлоқларида замонавий, барча шароитларга эга болалар спорти мажмуалари, умумтаълим мактабларининг спорт заллари, сузиш ҳавзалари қурилиб, мавжудлари қайта реконструкция қилинди.\nЎзбекистон Болалар спортини ривожлантириш жамғармаси маълумотларига кўра, 2003-2016 йилларда 2 минг 474 иншоот, жумладан, 2 минг 173 спорт объекти, 301 болалар мусиқа ва санъат мактаби ҳамда 118 сузиш ҳавзаси қурилиб, ёшлар ихтиёрига топширилган. Улар 86 турдаги спорт анжомлари ва ускуналари билан таъминланган. 120 турдаги спорт жиҳозларидан 119 таси юртимиздаги корхоналар томонидан ишлаб чиқарилмоқда. Ҳолбуки, 2003 йилда спорт жиҳозларининг атиги 73 таси мамлакатимизда ишлаб чиқарилган, холос.\nБу фарзандларимизнинг жисмоний тарбия ва спортга қизиқишини янада ошириш, улар ўртасида соғлом турмуш тарзини кенг тарғиб қилиш, ўғил-қизларимизни жисмонан соғлом, руҳан тетик, иродаси мустаҳкам қилиб тарбиялашда, уларнинг онгида ватанпарварлик, юртга садоқат, ғалабага интилиш фазилатларини тарбиялашда муҳим аҳамиятга эга.\n– Ҳозирги болаларга ҳавас қилса арзийди, – дейди пойтахтимизнинг Бектемир туманидаги 1-болалар ва ўсмирлар спорт мактаби директори Тоҳир Эгамқулов. – Болалар ўзи қизиққан спорт тури билан шуғулланиши учун барча шароит муҳайё. Уларнинг машғулотларини самарали ташкил этиш мақсадида спорт иншоотларида малакали мураббийлар фаолият олиб боради.\nМазкур муассасада ташкил этилган ўн олти спорт тўгарагида 750 ўғил-қиз спорт билан мунтазам шуғулланмоқда. Секциялар спорт инвентарлари ва ускуналари билан тўлиқ таъминланган. Ёшларга малакали мураббийлар маҳорат сирларини ўргатмоқда. Тарбияланувчилар мамлакат ва халқаро миқёсдаги мусобақаларда юқори натижаларга эришмоқда.\nЯқинда мактабнинг янги, усти ёпиқ сузиш ҳавзаси фойдаланишга топширилди. Замонавий иншоотда сузиш ҳавзаси, ювиниш, кийим алмаштириш хоналари мавжуд. Сувни тозалаш, иситиш тизимлари, хона ҳароратининг мўътадиллигини сақлаш ускуналарининг борлиги иншоотнинг кўп йиллар давомида ёш авлодга хизмат қилишини таъминлайди.\n– Ўтган йилларда болалар спортини ривожлантириш борасида қилинган ишлар натижасида жисмоний тарбия ва спорт билан шуғулланувчи ўғил-қизлар сафи кескин ошиб, уларнинг саломатлиги мустаҳкамланмоқда, турли мусобақалардаги эришаётган ғалабалари салмоғи ортмоқда, – дейди Ўзбекистон Болалар спортини ривожлантириш жамғармаси ижрочи директорининг ўринбосари Акмал Бобонов. – 2016 йилда ёш спортчиларимиз Германия, Португалия, Россия, Вьетнам, Италия, Жанубий Корея, Испания, Таиланд, Болгария, Греция, Голландия, Ҳиндистон, Малайзия, Венгрия каби давлатларда ўтказилган мусобақаларда 182 олтин, 130 кумуш ва 121 бронза медални қўлга киритди.\nДарҳақиқат, спортчиларимизнинг турли нуфузли мусобақаларда эришаётган улкан натижаларининг мақтанса арзигулик салмоғи бор. 2016 йилнинг ўзида эришилган ютуқларни санаб саноғига етиш қийин. Қайси бирини айтайлик? Ўзбекистон спортчиларининг Бразилияда ўтган ёзги Олимпия ва Паралимпия ўйинларидаги ғалабалариними? Ё бокс, бадиий гимнастика, дзюдо, эркин ва юнон-рум кураши, оғир атлетика каби кўплаб спорт турларидан қитъа ва жаҳон чемпионатларидаги, нуфузли турнирлардаги қўлга киритган медаллариними? Русланнинг дунёни ҳайратга солиб, Олимпия рекордини ўрнатганиними, Ҳасанбойнинг ўз вазнида тенгсиз бўлиб, Олимпия чўққисини забт этганиними, ё унинг Халқаро ҳаваскор боксчилар ассоциацияси томонидан йилнинг энг яхши боксчиси, деб тан олинганиними?\nБугун нафақат шаҳар, ҳатто энг чекка туман ва қишлоқларда туғилган ўғил-қизлар ўз иқтидори ва салоҳияти билан дунё кезмоқда, нуфузли мусобақаларда Ватанимиз шарафини муносиб ҳимоя қилмоқда.\nБиргина 2016 йилда ёш оғир атлетикачиларимиз Грузия ва Малайзияда ўтган ёшлар ўртасидаги жаҳон чемпионатларида, бокс бўйича Ўзбекистон ёшлар терма жамоаси аъзолари Санкт-Петербург шаҳрида ўтган жаҳон чемпионатида ғолиб ва совриндорлар қаторидан жой олди. Ўзбекистоннинг ёш шахматчилари мактаб ўқувчилари ўртасидаги жаҳон чемпионатида 3 олтин, 2 кумуш ва 3 бронза медалга сазовор бўлди. Бадиий гимнастикачиларимиз Люксембургда ўтказилган халқаро турнирда тўртта медални қўлга киритди. Бу ёш спортчиларимизнинг 2016 йил давомида қўлга киритган ютуқларидан бир шингил, холос.\nДавлатимиз раҳбари Шавкат Мирзиёев 2017 йилни мамлакатимизда Халқ билан мулоқот ва инсон манфаатлари йили, деб эълон қилди. Шу муносабат билан қабул қилинадиган Давлат дастуридан ёшларимизни соғлом ва баркамол этиб тарбиялаш масаласи алоҳида ўрин эгаллашини, бу борада ёшлар учун зарур шароитлар яратиш, янги-янги таълим-тарбия, маданият, санъат ва спорт масканларини барпо этиш, ёш оилалар учун уй-жойлар қуриш, ёшларни иш билан таъминлаш, уларни тадбиркорлик соҳасига кенг жалб этиш бўйича бошланган ишлар янги, юксак босқичга кўтарилишини алоҳида таъкидлади: «Биз таълим ва тарбия тизимининг барча бўғинлари фаолиятини бугунги замон талаблари асосида такомиллаштиришни ўзимизнинг биринчи даражали вазифамиз, деб биламиз».\nБолалар спортини ривожлантириш борасидаги ислоҳотлар изчил давом эттирилар экан, фарзандларимизнинг соғлом ва баркамол бўлиб вояга етиши, ўз куч ва салоҳияти билан дунёни лол қолдириб, Ўзбекистон фарзандлари ҳеч кимдан кам эмаслиги ва ҳеч қачон кам бўлмаслигини исботлайвериши шубҳасиз!\n...Салом-аликдан сўнг Азиз тез-тез юриб кетди. Мен ёзнинг жазирамасию қишнинг қаҳратонини писанд қилмай, қалбидаги эзгу орзулари, мақсадлари сари шахдам одимлаётган, юз-кўзларидан қатъият, ўктамлик ва баркамоллик уфуриб турган болакайга ҳавас билан қарадим: "Қани эди, мен ҳам бола бўлиб қолсайдим..."


26 ноябр 2020, Тошкент вақти: 19:40\nПокистон армиясининг кенг кўламли амалиëтларидан сўнг Сват водийсини ташлаб кетаëтган жангарилар сафида Ўзбекистон исломий ҳаракати аъзоларининг ҳам кўплиги айтилмоқда.\n“Свaт можароси: Афғонистондан Марказий Осиё ва Шинжонгача чўзилган беқарорлик аркаси.” Jamestown жамғармасининг шу номдаги таҳлилида, Ўзбекистон Исломий ҳаракати учун Марказий Осиёда ҳужум уюштиришнинг янги имкони пайдо бўлиши мумкин¸ деган тахмин илгари сурилди.\nПокистондаги толибон жангарилари Тожикистонни Покистондан ажратувчи Вахан коридорига туташ Читрал вилоятида ўз назоратини ўрнатса, Вахан орқали Марказий Осиёга ўтиш йўлаги пайдо бўлади, деб ëзди Сватдаги ҳарбий амалиëтлар қайта кучайган 18 май куни Jamestown жамғармаси таҳлилчиси Садиа Сулайман.\nБироқ аксар таҳлилчилар фикрича, ҳозирча бундай эҳтимол назариядан ўзга нарса эмас.\nВахан коридори орқали Ўзбекистон исломий ҳаракати жангарилари Марказий Осиёга ўтиб қуролли ҳужумни уюштириши мумкин-ми?\nБундай эҳтимолни илгари суриш ёки уни рад этиш учун Покистондаги жорий вазият, минтақа жуғрофияси¸ этнография ва энг муҳими Ўзбекистон исломий ҳаракати деб аталаëтган қуролли гуруҳ аҳволидан яхши хабардор бўлиш керак.\nJamestown таҳлилчиси таъбири билан айтганда “беқарорлик аркаси” Покистондаги Сват минтақасидан бошланар экан, кўп нарса бугун жанглар давом этаётган ушбу минтақадаги вазият ривожига боғлиқ. Сватда шарият қонунларининг жорий этилиши минтақани де-факто толибон давлатига айлантиради", дейди Садиа Сулаймон.\nЖангарилар нафақат Сват, балки бутун Малоканд минтақасида ўз ҳукмини жорий этиш ниятида ўхшайди¸ деган ишончда бу таҳлилчи ҳам. Бу ҳолда жангарилар учун Сватдан Читралга ва унга туташ Вахан коридорига йўл очилади.\nАммо ҳозирча Покистон армияси бу каби тахминларни¸ асоссиз дея¸ инкор этмоқда. Покистон армияси матбуот котиби Атхар Аббос Сват ва Бунердаги жанглар давомида ҳозирча 23 нафар ўзбек жангариси йўқ қилинганини айтар экан¸ яқин икки ҳафта ичида бу минтақадаги жангари гуруҳларнинг буткул тор-мор этилиши ҳақда комил ишонч билан гапиради.\n- Тўғри¸ Сват ва Бунерда ҳамон жангарилар қолмоқда¸ аммо ҳарбийлар уларга қарши муваффақият билан курашмоқда. Ҳарбийлар жанггариларни тор-мор этиб¸ қириб ташлаяпти¸ дейди Озодлик билан суҳбатда генерал Атхар Аббос.\nПокистон генерали амалда жуда қийин бўлса-да, жангариларнинг Читрал минтақасигача етиб бориш эҳтимолини бутунлай инкор қилгани йўқ.\nАммо тожикистонлик ҳарбий таҳлилчи Раҳматулло Абдуллоев уларни Вахан коридори орқали Тожикистоннинг Тоғли Бадахшон ҳудудига ўтишдан Покистон армияси тўхтатиб қололмаса¸ бу ишни баландлиги 4 километргача етадиган тоғлар қилади, деган фикрда.\n-Вахан коридори орқали Читрал зонасидан Тожикистоннинг Бадахшон минтақасига ўтиш жуда қийин. Бундай довонлардан қандайдир жиддийроқ қурол-аслаҳаларни олиб ўтиш¸ айниқса¸ имконсиздир¸ дейди тожикистонлик таҳлилчи.\nШундай бўлса-да¸ Раҳматулло Абдуллоев ҳам майда қуролли гуруҳлар ўзларига мақсад қилиб қўйса¸ бу довонлардан ўтиши мумкинлигини мутлақо инкор қилмайди. Аммо бу йўлдаги энг жиддий тўсиқ¸ бир томондан Читралнинг сунний жангариларни қўллаб қувватламайдиган шиалар назоратида экани бўлса, довоннинг бошқа томони - Бадахшоннинг исмоилийлар назоратида эканлигидир¸ дейди Раҳматулло Абдуллоев.\nМосквалик ҳарбий эксперт Владимир Мухин фикрича¸ Ўзбекистон исломий ҳаракати учун айнан ана шу мазҳабий ва этнографик омил белгиловчи аҳамият касб этади.\n- Бадахшондан ўтишга умуман имконият йўқ. Исмоилийлар ўз этник ва диний қарашлари боис Ўзбекистон исломий ҳаракатига қаршилик кўрсатадилар. Ўзбек жангариларига чегарадан ўтиш жуда ҳам зарур бўлган тақдирда, улар одам яшамайдиган ёки маҳаллий аҳолиси сунний бўлган жойларни танлайдилар¸ дейди Владимир Мухин.\nАҚШ ҳарбийлари 2001 йили Афғонистондаги толибон ва Ал-Қоидага қарши бошлаган амалиётлар давомида Ўзбекистон исломий ҳаракатига ҳам қаҳшатқич зарба берилган эди.\nБу зарбадан сўнг Покистоннинг қабилалар назоратидаги ҳудудларидан паноҳ топган Ўзбекистон исломий ҳаракати Марказий Осиёдан янадаузоқлашди ва ўз ичида бир неча майда гуруҳларга ажралиб кетди. Покистон армиясининг бу ҳудудларга уюштириб келган амалиëтлари оқибатида ҳам Тоҳир Йўлдош маслакдошлари сафининг анча сийраклашгани тахмин этилади.\nШулардан келиб чиқиб Озодлик таҳлилчиси Аёз Хон бугунги кунда Марказий Осиёдан чиққан жангари гуруҳлар ўз ватанларига ҳамла қилиш қудратини йўқотиб бўлдилар, деган фикрда.\n- Бу жангарилар бугун қандайдир сиëсий ëки диний мафкура учун эмас¸ балки тирик қолиш учун жанг қилмоқда. Биз бу гуруҳларнинг Марказий Осиёнинг бирор давлатига қарши жиддий ҳужум уюштириш имкониятига эгалигини кўрмадик. Аммо 2005 йил Андижон воқеаларидан сўнг, бу гуруҳларга оз сонли ўзбек жангариларининг келиб қўшилганини биламиз¸ дейди Аёз Хон.\nТаҳлилчилар фикрича, Марказий Осиёда экстремистик гуруҳларнинг пайдо бўлишига¸ авваламбор ҳукуматларнинг репрессивив сиёсати замин яратган.\nБу гуруҳларнинг кучайиши ёки заифлашуви, ҳукуматга қарши ҳужум уюштириш аҳдида қолиши ёки ундан воз кечиши ана шу сиёсатнинг қандай давом этиши билан боғлиқ.\nБундай шароитда эса¸ жамоатчилик эътибори жангариларнинг минтақага хориждан қайси йўл билан келишига эмас, балки ҳукуматларнинг сиёсатига қаратилиши керак¸ деб таъкидламоқда билағон таҳлилчилар.


Сайлов натижалари ўз кучида қолди\n04 декабр 2020, Тошкент вақти: 06:27\nАрманистон Конституциявий суди мамлакатда зўравонликларга сабаб бўлган президент сайлови натижаларини ўз кучида қолдирди.\n24 февраль куни Арманистон Марказий сайлов комиссияси бош вазир Серж Саркисян сайловчиларнинг аксар овозини тўплаб, президент сайловида ғалаба қозонганини эълон қилганди. Шундан сўнг мағлубиятга учраган мухолифат номзоди Левон Тер-Петросян қалбакилаштирилган сайлов натижалари бекор қилинишни сўраб Конституциявий судга арз қилди. Суд сайлов давомида айрим қоидабузарликларга йўл қўйилганини эътироф этган эса-да, уларнинг сайлов натижаларига жиддий таъсир этмаганини билдирди.\nЛевон Тер-Петросян мағлубиятидан сўнг мамлакатда 10 кун давомида норозилик намойишлари тинмади. Охир-оқибат намойишнинг ҳукумат кучлари томонидан куч билан бостирилиши оқибатида 4 киши нобуд бўлди. Пойтахт Ереванда 10 мартга қадар фавқулотда ҳолат жорий этилган.


САЙЁҲЛИК - Ўзбекистон овози газетаси\nтинч ва осойишта юртда ривожланади\nСамарқанд шаҳрида бўлиб ўтган БМТ Жаҳон сайёҳлик ташкилоти Ижроия кенгашининг 99-сессияси очилиш маросимида Президентимиз Ислом Каримов сўзлаган нутқда билдирилган фикр-мулоҳазалар дунё ва юртимиз жамоатчилигида катта қизиқиш уйғотди.\nДавлатимиз раҳбари нутқида сайёҳлик ривожи бўйича бир неча муҳим омилларга эътибор қаратилди. Жумладан, сайёҳлик ривожи учун барқарор тинчлик ва осойишталик таъминланиши, сайёҳлик инфраструктурасининг ривожланиши, соҳага мунтазам инвестициялар жалб этилиши масалалари ҳамда уларнинг аҳамиятига атрофлича тўхталиб ўтилди.\nТаъкидлаш керакки, Президентимиз раҳбарлигида мамлакатимизда туризмни ривожлантириш борасида амалга оширилаётган ишлар ўзининг юксак самараларини бермоқда. Бу соҳадаги ислоҳотлар натижасида Ўзбекистон замонавий сайёҳлик инфратузилмаси ривожланган давлатлар қаторида ўз ўрни ва мавқеига эга бўлди.\nАйниқса, мустақиллик йилларда сайёҳлик инфратузилмасининг муҳим таркиби ҳисобланган ҳаво, темир йўли ва автомобиль йўли инфратузилмаси тубдан ислоҳ қилинди. Бу соҳаларнинг ҳуқуқий асослари яратилиб, такомиллаштирилиб келинмоқда. Давлат дастурлари асосида мазкур соҳалар ривожига мунтазам инвестициялар жалб қилинмоқда. Хусусан, «Ўзбекистон ҳаво йўллари» миллий авиакомпанияси халқаро авиаташувлар бозорида муносиб ўрин эгаллади. Бугун Ўзбекистонда ўн битта халқаро аэропорт фаолият кўрсатмоқда. Замонавий ҳаво кемалари парки ва аэропортлар модернизация қилингани, парвозлар географиясининг кенгайгани, туризм соҳасини янада ривожлантириш, сайёҳларни юртимизга жалб этишда муҳим омил бўлмоқда. Айни пайтда «Ўзбекистон ҳаво йўллари» миллий авиакомпанияси томонидан дунёнинг 50 дан зиёд шаҳарлари билан халқаро авиаташувлар амалга ошириляпти. Шунингдек, темир йўл ва замонавий автомобиль йўлларининг барпо этилаётгани ҳам мамлакатимизга келувчи сайёҳлар оқимининг мунтазам ошиб боришига хизмат қилмоқда. Масалан, «Ўзбекистон темир йўллари» давлат акциядорлик компанияси томонидан сайёҳлик компаниялари талабига мувофиқ қўшимча қатнов йўналишлари ва турли қулайликларга эга бўлган махсус поездлар ташкил этилмоқда. Сайёҳлар учун барча қулайликларга эга тезюрар «Афросиёб» поездининг Тошкент-Самарқанд қатнови йўлга қўйилгани бунга ёрқин мисолдир.\nБундан ташқари, «Ўзбек миллий магистрали» таркибига кирувчи автомобиль йўллари тубдан реконструкция қилиниб, янги халқаро аҳамиятдаги автомобиль йўллари барпо этиляпти. Бунда автомобиль йўллари бўйлаб кемпинглар, замонавий ёқилғи қуйиш шохобчалари, сервис хизмати объектлари қурилишига алоҳида эътибор қаратилмоқда. Шу билан биргаликда сайёҳлик инфратузилмасини ташкил этувчи янги-янги замонавий меҳмонхоналар барпо этилмоқда, сервис хизмати тубдан такомиллашмоқда.\nТуризм ривожи жойларда ижтимоий инфратузилманинг яхшиланишига, кўплаб янги ва барқарор иш ўринлари очилишига, нафақат савдо-иқтисодий, маданий-маърифий алоқалар юксалишига хизмат қилади. Туризм ривожланиши ЎзХДП дастурида ҳам алоҳида қайд этилган ва партиямиз электорати. Шунинг учун партиямиз мамлакатимизда туризм ривожини бутунлай янги поғонага кўтариш бўйича олиб борилаётган кенг кўламли ислоҳотларни қўллаб-қувватлайди, бу соҳани ривожлантириш ишларига муносиб ҳисса қўшишга ҳаракат қилади. Келажакда ҳам халқ депутатлари маҳаллий Кенгашларидаги партиямиз гуруҳлари соҳага доир дастурлар самарали амалга оширилишига жиддий эътибор қаратиши режалаштирилмоқда.\nСаноат, қурилиш ва савдо масалалари қўмитаси раиси ўринбосари,


Wired илмий-оммапоп журнали Истанбулдаги Боязид давлат кутубхонасини дунёнинг энг гўзал кутубхоналари ўнталигига киритди. Ушбу кутубхона тўртинчи ўринда қайд этилган бўлиб, 1884 йилда асос солинган. Ушбу кутубхона дастлаб "Умум Усмоний кутубхонаси" дея номланган.\nУшбу кутубхона ўқувчиларга 1 миллиондан ортиқ ҳужжутлар билан танишиш имкониятини беради. islamisemya.com нашрининг маълум қилишича, кутубхона фондида 11 120 дона қўлёзма асарлар ўрин олган бўлиб, уларнинг ичида нодирлари ҳам мавжуд.\nWired илмий-оммапоп журнали томонидан тузилган рўйхатда 1-ўринда Даниядаги Dokk1 кутубхонаси, 2-ўринда АҚШнинг Вермонт штатидаги Лоуренс жамоат кутубхонаси, 3-ўринда эса Хитойнинг Чжэнь Юань шаҳридаги Янчжоу кутубхонаси қайд этилган.\nДругие материалы в этой категории: « India Blooms: Ўзбекистоннинг муқаддас қадамжолари Амирликлар аҳолисида катта қизиқиш уйғотади\tХалқаро конференцияда вакилларимиз иштирок этди »


Жалақудуқда 7 ва 3 ёшдаги боласи билан ўзини дарёга ташлаган аёл тирик қолди, болалар ўлди\n20 январ 2021, Тошкент вақти: 12:02\nАндижон вилоятида яшовчи аёл икки фарзанди ва ўзини ўлдиришга ҳаракат қилди.\nБош прокуратуранинг билдиришича, Жалақудуқ тумани турғуни бўлган ёш аёл 7 ёшли ўғли ва 3 ёшли қизини ўзига арқон билан боғлаб Шаҳрихонсой каналига ташлаган. Воқеа 25 июнь куни соат эрталабки ўн яримларда содир бўлган.\nКанал бўйидан ўтаётган йўловчилар каналдан аёлни қутқариб чиқишган, бироқ унинг ўғли ва қизи сувга чўкиб кетган.\nЖалақудуқ туман прокуратураси томонидан бу аёлга нисбатан Жиноий кодексининг 97 -моддаси “в” банди (Айбдорга аён бўлган ожиз аҳволдаги шахсни қасддан ўлдириш) асосида жиноят иши қўзғатилган. Айни дамда тергов ишлари олиб борилмоқда.


Бир умрлик дарс бўлсин… — Фойдали мақолалар — Maslahatim.uz\n29/12/2017 29/12/2017 Маъмурият 7 комментариев аёл, дарс\nТалаба жиянларимга ижарага уй гаплашиб бердим. Уй соҳиби ёзувчи-шоир бўлиб, шу топширадиган жойига келиб кечгача китоб ёзарди. У кишининг шарти, ижарачилар ҳамма хоналарни тозалашлари, таом пиширишлари, идиш-товоқларни ювиб қўйишлари, дўконга чиқиб келишлари, боринг-ки, шу уйдаги барча юмушларни қилишлари эди. Бу ишлар эвазига ижара пули олмаслиги ва озиқ-овқатга кетадиган ҳаражатни ҳам ўз ёнидан тўлашини айтди. Жиянларимга ижара тўламаслиги, ҳаражат қилмаслиги, ҳатто, озиқ-овқат ҳам бепул бўлиши жуда ёқиб кетди ва дарров рози бўлди…\nОрадан олти ойлар ўтганда жиянларим олдимга келиб «биз у уйдан қочиб кетамиз» деди. «Нега?» дедим ҳайрон бўлиб. «Жонимизга тегди. Безор бўлдик. Ишимиздан ҳали у, ҳали бу деб камчилик топади. Ювган идишларимиз ёқмасдан бошқаттан ювдиради. Пиширган таомимиздан ҳам камчилик топади. Ҳоҳласа тузи пас, ҳоҳласа таги олибди деб қаттиқ тегади. Дўкондан олиб чиққан нарсаларимизни ҳам маъқул келмаса бошқасига алиштириб чиқишга мажбур қилади. Чой совиб қолди деб баҳона қилади. Уй тозалашни-ку, қўяверинг. Яна унинг устига, кийимларини ювдириб, дазмол ҳам қилдиради. Бирор марта раҳмат айтмайди. Унинг ўрнига урушаверади, урушаверади. Кўнгилни бехузур қилиб, сигарет ҳам чекади. Бу одам бошқа ёққа чиқиб кетишимизга ҳам қўймайди. Ҳуллас, безор бўлдик, қочиб кетамиз» деди…\nШунинг учун ҳам, сингилларингиз уйингизга келганда ҳуш кайфият билан кутиб олинг, кўнгилларини кўтаринг, чиройли меҳмон қилинг, аёлингизга ҳам буни тайинланг. Сизнинг уйингиз улар учун ёпиқ эшик эмас, зада бўлган қалбларининг ороми бўлсин. Сиз уларнинг кўнгилларини олинг. Бу энди сизга бир умрлик дарс бўлсин» дедим…\nЖИГАРИНГИЗНИ УНУТМАДИНГИЗМИ? (Ака-ука, опа-сингил топилмайди…)\nФарзандларингиз W ҳолатда ўтирганини кўрсангиз, дарҳол бунга бархам беринг!\n← FACEBOOK га янги кирган ёки ҳалигача мослашиб кетолмаган инсонларга дўстона маслаҳатлар:\nБиткоин ҳақида! Хўш, биткоин нима? Биткоиннинг қоғоз пулдан қандай фарқи бор? Биткоин қандай оммалашиб кетди? Биткоин молиявий пирамидами? Пуфак қачон портлайди? →\nБир умрлик дарс бўлсин…: 7 комментариев\n29/12/2017 в 9:27 дп\nФақат ёзувларда,тилда эмас амалда бўлгани яхши\n10/05/2018 в 8:20 пп\nКалкансимон безининг катталашуви кандай касаллик ва унинг давоси кандай\n29/12/2017 в 9:32 дп\nSingillaringiz uyingizga kelganda xush kayfiyat bilan kutib oling, ayolingizga ham buni tayinglang.\nBu qanaqa xulosa bo’ldi? Singillar kelinu, xotinlar kelin emasmi?\n29/12/2017 в 9:41 дп\nYou r maid but not human….\n11/03/2018 в 6:19 дп\nYordamiz kerak +998909403294\n29/12/2017 в 9:55 дп\nMolodec best conclusion ever sista\n17/04/2018 в 11:10 пп\nanniq javob yug


Ёш боксчиларимиз Мўғулистонда: аккредитация, адаптация ва енгил машғулот + ФОТО / Olamsport.com\n07:39Баҳодир Махситов Ўзбекистон спорт фахрийлари кенгаши раиси этиб сайланди\t0 07:11"Шахтёр" "Реал"ни ЕЧЛ гуруҳ босқичида икки ўйинда ҳам мағлуб этган бешинчи жамоа\t0 19:10Хабиб Нурмагомедовнинг менежери Хабиб ва UFC президентининг учрашуви ҳақида гапирди\t0 18:47Майк Тайсон Фьюрини қандай қилиб мағлуб этиш мумкинлигини айтди\t0 18:23"Эвертон" "Барселона" ҳимоячисини ижарага олмоқчи 0 18:00Хабиб Нурмагомедов ўзининг алоқа операторининг ишга тушганини эълон қилди\t0 17:36Ўзбекистон чемпионати давом этмоқда + ФОТОГАЛEРEЯ\t0 17:13Тайсон Фьюри ўзи учун энг оcон рақиб номини айтди\t2 16:48Начо "Реал"дан кетишни режалаштирмаяпти 0 16:24Хабиб Нурмагомедов иштирокидаги матбуот анжуманидан ФОТОГАЛЕРЕЯ\t0 15:57Рамзан Кадиров Жонс ва Тайсон ўртасидаги реваншни Грознийда ташкил этмоқчи\t1 15:32Бокс бўйича мутлақ жаҳон чемпиони ММАга ўтмоқда\t1 15:08"Реал" Азарни Мбаппе билан бўладиган битимга қўшишга тайёр 0 14:44Хамзат Чимаевнинг жанги бекор бўлдими?\t1 14:20Тошкентда Хабиб Нурмагомедов иштирокида матбуот анжумани бўлиб ўтди (БАТАФСИЛ)\t0\n05 ноя 14:10\nЁш боксчиларимиз Мўғулистонда: аккредитация, адаптация ва енгил машғулот + ФОТО\nХабар бериб ўтганимиздек, бокс бўйича Ўзбекистон ёшлар терма жамоаси Мўғулистон пойтахти Улан-Батор шаҳрида ўтказиладиган Осиё чемпионатида иштирок этиш учун йўл олганди.\nТерма жамоамиз аъзолари бугун маҳаллий вақт билан соат 06:15 да Чингизхон номидаги Улан-Батор халқаро аэропортига етиб боришди. Виза масаласи ҳал қилингандан сўнг, у ерда вакилларимизни ташкилий қўмита томонидан бириктирилган "волонтёрлар" кутиб олишди. Улан-Баторда аҳолининг асосий қисми рус тилида ҳам мулоқот қила олар экан.\nБаҳсларга 10 ноябрь куни старт берилади. Унгача мураббий Ҳамид Тангрибергенов бошчилигидаги чарм қўлқоп усталаримиз тайёргарликнинг сўнгги босқичини олиб боришади.\nТерма жамоамиз аъзолари Улан-Батордаги "Bayangol" меҳмонхонасига жойлашишди. Узоқ парвоздан сўнг вакилларимиз дам олишди. Тушликдан сўнг эса Осиё чемпионати ташкилотчилари боксчи ва мураббийларимизни аккредитация учун суратга олишди. Кечга яқин боксчиларимиз енгил машғулотлар олиб боришади. Умуман олганда вакилларимиз ҳозирча адаптация жараёнини ўтказишмоқда. Қайд этиш лозимки, Улан-Батор фақатгина бир жиҳат бўйича Тошкентдан олдинда. У ҳам бўлса соат. Ўзбекистон ва Мўғулистон пойтахтлари ўртасидаги вақт тафовути уч соатни ташкил этади.\nЧингизхон номидаги халқаро аэропорт\nТерма жамоамиз аъзолари жойлашган "Bayangol" меҳмонхонаси, "L" белгиси "таъмирда")\nТашкилотчилар аккредитация жараёнини бошлаб юборишган\nЙигитларимиз ўз вазнларини ўлчаб кўришмоқда\nЭнг асосийси боксчиларимизнинг кайфияти аъло даражада. Умид қиламизки, мусобақадан сўнг ҳам мана шу кайфият ўзгармайди.\nСайтимиз ходими имкон даражасида мусобақадан эксклюзив янгиликларни етказиб туради. Фурсатдан фойдаланиб, мазкур сафарни ташкил этишда амалий ёрдам кўрсатган Ўзбекистон бокс федерациясига миннатдорчилик билдирамиз.


Балоғат ва туғиш ёшидаги қиз-аёллар (16-45 ёш) нинг олти ой ва ундан ортиқ вақт мобайнида ҳайз кўрмаслиги тиббиётда аменорея, деб аталади. Мазкур ташхис айрим генетик, жисмоний, руҳий ёхуд эндокринологик хасталиклардан дарак беради. Tўғpи, баъзан ҳайз кўрмаслик табиий физиологик жараён, деб баҳоланиши ҳам мумкин (ҳомиладорлик, эмизиш даври, балоғатга етгунча ва менопауза). Бошқа ҳолларда эса у касаллик саналади. Чунки аменорея бепуштликка олиб келади.\nБирламчи ва иккиламчи аменорея\nАменореянинг икки тури мавжуд: бирламчи ва иккиламчи. Ўсмир, тахминан 14 ёшдан ошган қизда жинсий ривожланиш белгилари кузатилмаслиги ва ҳайз келмаслиги (ёхуд жинсий ривож-ланиш аломатлари бор бўлса-да, 16 ёшга қадар ҳам ой кўрмаслиги) бирламчи аменорея ҳисобланади. Илгари маълум меъёрдаги ҳайзнинг тўсатдан тўхтаб қолиши ҳамда олти ойдан ортиқ келмаслиги иккиламчи аменорея саналади. Бу ўзгаришларни келтириб чиқарган омиллар турлича. Жумладан, oғир жисмоний ҳаракатлар, нотўғри овқатланиш, муайян бир маҳсулотнигина истеъмол қилишга берилиб кетиш, кескин вазн йўқотиш ҳайз тизимини ишдан чиқаради. Бундан ташқари, қалқонсимон без касалликлари, турли тухумдон ўсмалари, руҳий изтироблар ҳам бачадон фаолиятини сусайтиради.\nСохтами ёки чин?\nТиббиётда «сохта» аменорея тушунчаси мавжуд. Афсуски, у чинидан кўра хавфлироқ. Бунда тухумдонлар мутлақо яхши «ишлайди». Бироқ жинсий аъзолар аномалияси (туғма ва орттирилган) сабаб ҳайз қони чиқиб кетишига имкон йўқ. Унинг бачадонда йиғилиб қолиши натижасида ой куриш лозим бўлган кунлар қориннинг пастки қисмида оғриқ пайдо бўлади. Шунингдек, бош оғриғи, кўнгил айниши ҳам безовта қилиши мумкин.\nҲайз келиши фақат бачадон билан боғлиқ жараён эмас. Уни мувофиқлаштирувчи тизим, аслида, юқоридан бошланади. Гипоталамус-гипофиз-тухумдонлар-бачадон занжиридаги бирор ҳалқа ўз вазифасини тулақонли адо этмаслиги мазкур касалликка йўқ очади.\nОиладаги носоғлом муҳит, кучли стресс, қаттиқ қўрқиш, ўткир инфекция касалликлари ҳам ўсмир қизларнинг жинсий ва жисмоний баркамоллигига тўсиқ бўлади.\nЭмизиш даврида бу табиий ҳол\nБолани кўкрак сути билан парваришлаш палласида ҳайз келмаслиги кўпчиликка маълум. У тиббиётда лактацион аменорея, деб аталади. Айни ҳолат табиий физиологик контрацепция вазифасини ҳам ўтайди ва касаллик ҳисобланмайди. Унинг қанча давом этиши ҳар кимда ҳар хил бўлиб, аёл организми ва чақалоқни эмизиш давомийлигига боғлиқ.\nАниқ ташхис керак\nКасалликка аниқ ташхис қўйиш учун қатор текширув ва таҳлиллар зарур. Аввало, бемор ҳомиладор эмасми, шунга аниқлик киритилади. Сўнг у пархез қилганми, жисмоний ёки руҳий зўриқишларни бошдан кечирганми - бари сўраб-суриштирилади. Катта ёш аёлларда эса менопауза бошлангани эҳтимоли ypraниб чиқилади. Аёлнинг бўйи ва вазни ўлчаниб, ўзаро мувофиқликка эътибор қаратилади. Гинеколог кичик тос соҳаси аъзоларининг ультратовуш текшируви, қалқонсимон без гормонлари ва бошқа гормонлар миқдорини аниқловчи қон таҳлилига йўлланма беради. Агар касаллик қўзғатувчиси сифатида бош мия, хусусан, гипофизда ўсма борлиги тахмин қилинса, невролог тавсияси билан бош суяги рентгени, бош мия компьютер томографияси ва МРТ текширувлари ўтказилади.\nҲайз келмаслиги нозик муносабатларга деярл таъсир кўрсатмайди. Аёл илгаригидек жинсий ҳаёт кечираверади. Бироқ бу билан алданиб қолмаслик лозим. Чунки аменорея охир-оқибат ҳайз цикли бузилиши ва даволаш имкони бўлмаган бепуштликка олиб келиши мумкин. Қолаверса, бачадонда турли хасталиклар юзага келишига ҳам йўл очади.\nСоғлом турмуш тарзи қоидаларига риоя қилиш, тўғри овқатланиш, жисмоний фаоллик, жинсий ҳаёт сифатига эътиборли бўлиш - аменореянинг олдини олади. Муҳими, нафақат гинекологик, балки эндокрин ёки асаб тизими билан боғлиқ шикоятлар мавжуд бўлганида ҳам пайсалга солмай, шифокор қабулига бориш лозим.


Гвардиола: Мен кетаман – AllSportuz.com\n“Манчестер Сити” бош мураббийи Хосеп Гвардиола ва клуб мухлислари ҳаракати раҳбари Кевин Паркер ўртасида тушунмовчилик юзага келди. “РБ Лейпциг”га қарши ўйиндан сўнг, Гвардиола иложи борича кўпроқ мухлисларни келишга ва кейинги ўйинда жамоани қўллаб-қувватлашга чақирди. Паркер испаниялик мутахассис томошабинлар камлигидан шикоят қилаётганини сезди ва бунга жавобан Хосеп мураббийлик вазифаларига кўпроқ эътибор қаратиши кераклигини айтди.\n“Бу одамнинг сўзларидан ҳайронман. Мен фақат қўллаб-қувватлаш кераклигини айтдим. 10 минг, 50 минг, 40 минг томошабин – бу муҳим эмас. Мен шунчаки одамларни стадионга таклиф қилдим. Жаноб Паркер айнан менинг айтган гапларимни қайта кўриб чиқиши керак.\nАгар менда “Манчестер Сити” мухлислари билан муаммолар бўлса, мен кетаман. Бу муаммо эмас. Мен ҳам шундай мухлисларданман. Биринчи кундан бошлаб мен ўз ишимни бажаришга ҳаракат қилдим. Агар одамлар мендан мамнун бўлмаса, мен кетаман. Бу аниқ”, – деди Гвардиола.\nPrevious Шомуродовга муносиб баҳони Рим халқи берди ва Элдор ўз фикрини билдирди!\nNext Пеп Гвардиола: «Стерлинг ўзимизга керак»


Ўзбекистонда интернет нақ 29 фоизга арзонлашди! (+видео) - Terabayt.Uz\nЮртимизда интернет хизматлари тарифлари 29 фоизга арзонлаштирилди, энди 1 Мбит/с нархи 40 минг сўм бўлди. Бу ҳақда АОКАда бўлиб ўтган брифингда АКТ вазири Шуҳрат Содиқов маълум қилди.\nВазир ўз нутқида, жумладан, қуйидагиларни таъкидлаб кўрсатган:\n«Мавжуд техник қувватларимизни кескин ошириш ҳисобига ўтган йил декабрь ойидан алоқа каналлари ижараси тарифлари 2 баробарга, ўтган йил давомида интернет хизматлари тарифлари эса 29 фоизга арзонлаштирилишига эришилди.\nИжтимоий соҳа объектларига, жумладан 8 095 та халқ таълими, 5 440 та мактабгача таълим ва 3 207 та соғлиқни сақлаш муассасаларигача жами 14 минг км оптик толали алоқа линиялари ташкил этилди ва юқори тезликдаги Интернет тармоғига уланиш имконияти яратилди.\n2020 йилнинг тўртинчи чорагида республикамиз бўйича 14 та, яъни ҳар бир ҳудудда биттадан таянч IT-мактаблари ташкил этилди ва замонавий технологиялар билан жиҳозланди.\n«Бир миллион дастурчи» лойиҳаси доирасида 120 мингдан зиёд ўқувчи жалб қилинди, улардан 18 минг нафардан ортиғи курсларни муваффақиятли тугатди».\n#Интернет тезлиги #Ўзбекистон #Ўзбекистон Республикаси Ахборот технологиялари ва коммуникацияларини ривожлантириш вазирлиги #янги технологиялар


Бартомеу: «Ҳакам «Атлетико» дарвозасига пенальти бермади, лекин бу учун уни танқид қилмоқчи эмасман» » Скачать музыку бесплатно новинки музыки 2016-2017\nКомментариев: 0 Просмотров: 172 Дата: 14-04-2016, 12:58 Каталонияниг «Барселона» клуби президенти Жозеп Бартомеу Европа чемпионлар лигасининг «Атлетико»га қарши учрашувида учралган мағлубиятидан кейин (0:2) ўз фикрлари билан ўртоқлашди. «Биринчи навбатда «Атлетико»ни табрикламоқчиман. Жамоа иккита ажойиб учрашув ўтказди. Бизда кетма-кет чемпионлар лигаси финалига чиқиш орзуси бор эди. Афсуски, бу амалга ошмай қолди. Олға юришда давом этиш керак, энди бор эътибор чемпионатга қаратилади. Жамоамизда жуда кўп вазият бўлгани йўқ, аммо биз бор кучимиз билан ҳаракат қилдик. Ҳозир биз бироз тушкун ҳолатдамиз. Аммо чемпионатда ғалаба қозониш учун ўзимизга келиб олишимиз зарур. Бу вазиятни президентлик давримдаги энг муваффақиятсиз давр демаган бўлардим, чунки мен Тата Мартино мураббийлиги даврида ҳам ишлаганман. Чемпионатни биринчи ўринда якунлашимиз керак, майда эса бизни кубок финали кутиб турибди. Бугун рақиб дарвозасига пенальти белгиланмади. Арбитр бу вазиятни тўғри баҳолай олмади. Омадимиз чопмади, бунинг учун реферини айблаб ўтириш бефойда. «Атлетико» жуда яхши футбол намойиш этди», – дейди каталонияликлар президенти. - деб хабар бермоқда Stadion.uz нашри.


Солиқ тўловчиларга интерактив хизматлар: ҳам вақт тежалади, ҳам нақд | NORMA.UZ\nМамлакатимизда барча соҳа ва тармоқларда замонавий ахборот-коммуникация технологияларидан оқилона фойдаланишнинг кенг йўлга қўйилгани изчил ривожланишга хизмат қилмоқда. Президентимиз Ислом Каримовнинг 2012 йил 21 мартда қабул қилинган "Замонавий ахборот-коммуникация технологияларини янада жорий этиш ва ривожлантириш чора-тадбирлари тўғрисида"ги қарори бунда муҳим дастуриламал бўлаётир.\nҲозир юртимиздаги корхона-ташкилотлардан ташқари хонадонларда компьютер билан бирга бошқа замонавий алоқа воситалари ҳам кўпайганлиги аҳолини нафақат зарур ахборот, балки кўплаб хизматлардан баҳраманд бўлишига хизмат қилмоқда.\nАйтайлик, кўплаб иқтисодий ва ҳуқуқий муносабатларда талаб этиладиган солиқ тўловчининг идентификация рақамига (СТИР) оид маълумотнома зарур бўлиб қолди. Бундай ҳолатда www.soliq.uz сайтига кириб, зарур маълумотларни киритсангиз, сизга тегишли СТИР пайдо бўлади.\nСолиқ тўловчи ва бу мақомга эга бўлмаган шахслар ахборот-коммуникация технологияларидан фойдаланган ҳолда Ўзбекистон Республикаси Давлат солиқ қўмитасининг расмий сайти - www.soliq.uz орқали 26 интерфаол хизматдан фойдаланиб, ўзи учун зарур маълумотларни олиши мумкин.\nСолиқ тизимининг моддий-техник базаси тобора мустаҳкамланаётгани замонавий ва илғор компьютер технологияларидан унумли фойдаланиш имконини бермоқда. Корпоратив тармоқнинг модернизация қилингани, сунъий йўлдош орқали ишлайдиган алоқа тизими ўрнига оптик-толали алоқа канали жорий этилгани маълумотлар узатиш тезлигини 600 баробар ошириш имконини берди. Айни пайтда давлат солиқ хизмати тизимида республика ва вилоятлараро маълумотлар деярли юз фоиз электрон шаклда узатилмоқда.\nБундай имкониятлар давлат солиқ хизмати органларининг ўзаро алоқалари самарадорлигини сезиларли даражада ошириш, маълумотларни йиғиш, қайта ишлаш ва таҳлил қилиш жараёнларини автоматлаштириш имконини бермоқда. Энг муҳими, бу вақт ва моддий ресурсларни тежаш билан бирга, солиқ соҳасида қабул қилинаётган қарорлар ижроси самарадорлигини ошириш, солиқ сиёсатини янада либераллаштириш ва тадбиркорлик субъектлари фаолиятининг эркинлигини таъминлашда муҳим омил бўлмоқда. Чунки бугунги тадбиркор интернет орқали хўжалик юритувчи субъектлар фаолиятини текшириш режа-жадвалини кузатиб бориб, ўз фаолиятида қачон ва ким томонидан текшириш ўтказилишини аниқ билади.\nАйниқса, солиққа оид ҳисоботларни электрон шаклда қабул қилиш ва қайта ишлаш интерфаол хизмати вақт ҳамда ортиқча харажатни тежаш, шунингдек, барча ҳисоботларнинг тўғри топширилишини изчил назорат қилиш имконини бермоқда.\nХўжалик юритувчи субъектлар ҳисоботларини электрон шаклда тақдим этиш учун "Солиқ ҳисоботларини электрон кўринишда юбориш" интерфаол хизматидан фойдаланилади. Мазкур дастурий маҳсулот алоқа тармоқлари орқали солиқ тўловчилар томонидан молиявий ва солиқ ҳисоботларини электрон кўринишда тақдим этиш, уларни солиқ тўловчиларнинг ҳисоб варақаларига ўтказиш имконини беради. Ҳисоботларнинг электрон алоқа тармоқлари орқали топширилишида ахборот хавфсизлигини таъминлаш учун электрон рақамли имзонинг мавжудлиги талаб этилади.\nЭлектрон рақамли имзо билан тасдиқланган ҳужжат расмий имзоланган ҳужжат мақомига тенглаштирилган. 2012 йил 1 августдан бошлаб электрон рақамли имзо калитини рўйхатга олиш ва электрон рақамли имзо калити сертификатини бериш бўйича хизматлар ҳақи миқдори энг кам иш ҳақининг 20 фоизидан 10 фоизига пасайтирилгани тадбиркорлар учун яратилган яна бир қулайлик бўлди.\n2014 йилнинг охирига қадар барча тадбиркорлик субъектлари статистик, солиқ ва молиявий ҳисоботларни топширишнинг электрон тизимига тўлиқ ўтказилиши режалаштирилган. 2012-2016 йилларда лицензия ва рухсатномаларни олиш учун интернет тармоғи орқали ариза беришнинг электрон шакллари жорий этилиши кўзда тутилмоқда. Бунда мурожаат этувчи ўз аризасининг кўриб чиқилишини интерфаол тарзда кузатиш имкониятига эга бўлади.\nЎзбекистон Давлат солиқ қўмитаси томонидан кўрсатилаётган интерфаол хизматлар янги ишга туширилган маълумотлар ягона ахборот базасига мослаштирилди. Натижада интерфаол хизматлардан фойдаланиш тезлиги ва сифати янада ошди. Шу боис мамлакатимизда ўтган "Best soft Uzbekistan - 2013" миллий дастурий таъминот маҳсулотлари кўргазмаси давомида Ўзбекистон Давлат солиқ қўмитасининг ягона интеграциялаштирилган ахборот ресурс базаси "2012 йилда жорий қилинган энг яхши лойиҳа" йўналишида ғолиб бўлди.\nЖорий йил соҳада "Якка тартибдаги тадбиркорлардан ҳисоботларни электрон шаклда қабул қилиш", "Солиқ қарздорлиги мавжуд эмаслиги тўғрисида электрон ариза орқали маълумот бериш", "Солиқ тўловчи юридик шахсларнинг солиқ имтиёзлари тўғрисида ахборот тақдим этиш" ва "Жисмоний шахслар томонидан солиқлар тўланишида банк муассасаларига солиқ тўловчиларнинг реквизитларини тақдим этиш" янги интерфаол хизматлари жорий этилди.\nЯратилаётган бундай кенг имкониятлар туфайли солиққа оид сайтдан фойдаланувчилар сони йилдан-йилга ортиб бормоқда. Жорий йилнинг ўтган даврида 26 миллиондан ортиқ мурожаат қайд этилгани, бу кўрсаткичнинг ўтган йилнинг шу даврига нисбатан 1,7 баробар ошгани ҳам бунинг яққол тасдиғидир.\nАлоқа, ахборотлаштириш ва телекоммуникация технологиялари давлат қўмитасидан маълум қилишларича, www.gov.uz ягона портали интернет тармоғида икки ойдан буён фаолият кўрсатмоқда. Шу вақт ичида сайт орқали давлат органларига жўнатилган мурожаатлар сони 900 дан ошди ва уларнинг 70 фоизи кўриб чиқилиб, фуқаролар тегишли жавоб олди. Порталдан жисмоний шахслар фаол фойдаланмоқда. Негаки, мурожаатларнинг 98 фоизи айнан жисмоний шахслардан келиб тушган. Ўтган давр мобайнида фуқароларнинг аксарият мурожаатлари Тошкент шаҳар ҳокимлиги, Ички ишлар вазирлиги, Адлия вазирлиги, Халқ таълими вазирлиги ва Давлат солиқ қўмитаси каби ташкилотларга юборилган.


Луи ван Гал: «Англия кубогини ютмаганимизга анча бўлган» » Скачать музыку бесплатно новинки музыки 2016-2017\nЛуи ван Гал: «Англия кубогини ютмаганимизга анча бўлган»\nКомментариев: 0 Просмотров: 164 Дата: 30-01-2016, 08:58 «Манчестер Юнайтед» бош мураббийи Луи ван Гал Англия кубоги доирасида«Дерби Каунти»га қарши ўйиндан (3:1) кейин ўз фикрларини билдириб ўтди.«Учрашувга кўрилган тайёргарликка нисбатан яхшироқ ўйин намойиш қилдик. Биз «Дерби Каунти»нинг мудофаасига нисбатан тўғри ҳаракат қилдик.Рақибга гол совға қилдик, аммо танаффусда футболчиларга яхши ўйнаётганимизни ва шундай ўйнашда давом этсак, ғалаба қозонишимиз мумкинлигини айтдим. Биз буни уддаладик.Блинднинг голи? Барча нарсани синаб кўришингиз керак ва у гол хидини яхши ҳис қилди. Бу ажойиб гол эди. У гол урган пайтда мен блокнотимга нимани ёздим? Ассистентнинг номини (Жесси Лингард).АПЛ биз учун жуда муҳим, аммо бу Кубок ўзининг тарихи билан Англиядаги энг муҳим соврин. Биз бу совринни ютганимизга анча бўлган. Биз уни яна қўлга киритишни истаймиз. Аммо иккита ғалабадан кейин уни ютиб оламиз деб гапиришга ҳали эрта», – дейди ван Гал. - деб хабар бермоқда Stadion.uz нашри.


Саудия Арабистонидаги сайловларда илк бор аёл киши ғолиб бўлди\n12:13 14.12.2015 (Янгиланган 12:15 14.12.2015)\nСаудия Арабистони илк бор аёл киши Макка шаҳри ҳокимиятига сайланди.\nТОШКЕНТ, 13 дек — Sputnik. Саудия Арабистони сайловлари тарихида илк бор мамлакат хотин-қизларига сайлаш ва сайланиш ҳуқуқи берилди. Ана шу ислоҳотдан келиб чиқиб, аёл киши Макка шаҳри ҳокимиятига сайланди, хабар қилади РИА НОВОСТИ Франс Пресс маълумоти асосида.\nСайловларда 6 мингга яқин эркак номзодлар билан бир қаторда 900 дан ортиқ аёл номзодлар иштирок этган.\nСалма бинт Хизаб ал-Отебий Муқаддас Макка шаҳри ҳудудига яқин Мадрак кенгашига сайланган. Бу ҳақда мамлакат сайлов комиссияси президенти Осама ал-Бар маҳаллий ОАВ ларига 13 декабрь куни маълум қилган.\nМаълумот учун, Саудия Арабистони қироли Абдуллоҳ ибн Абдул-Азиз (2005-2015) 2011-йилнинг сентябрида мамлакат хотин-қизларига сайлаш ва сайланиш ҳуқуқини берган. Қирол, шунингдек, хотин-қизларга Шўро кенгаши(Олий бошқарув органи) аъзолигига ўз номзодини кўрсатишга рухсат берилишини таъкидламоқда.


2020 йилда Махсус иқтисодий ва кичик саноат зоналари, технопарк ҳамда кластерлар қандай ишлади?\nГлавнаяМедиацентрЯнгилик ва воқеалар2020 йилда Махсус иқтисодий ва кичик саноат зоналари, технопарк ҳамда кластерлар қандай ишлади?\nДавлат статистика қўмитаси мамлакатимизда махсус иқтисодий ва кичик саноат зоналари, технопарк ҳамда кластерлар фаолияти тўғрисидаги маълумотларни тақдим этди. Маълумотлар ташкилотлар, ҳудудлар, соҳалар, ишлаб чиқариш ҳажми, маҳсулдорлик ва бошқа кўрсаткичлар бўйича келтирилган.\nСтатистикага кўра, ҳозирги вақтда мамлакатимизда 18 та эркин иқтисодий зона, 71 кичик саноат зонаси, 3 та технопарк ва 259 та кластер мавжуд.\nКўрилаётган даврда саноат маҳсулоти ишлаб чиқариш ҳажми 10288,2 миллиард сўмни ташкил этган. Шундан 4946,5 миллиард сўми эркин иқтисодий зоналар, 1021,6 миллиард сўми кичик саноат зоналари, 69,4 миллиард сўми технопарклар ва 4790,7 миллиард сўми кластерлар улушига тўғри келади.\nЭнг йирик саноат маҳсулоти ишлаб чиқариш ҳажми махсус иқтисодий зона ҳудудида қайд этилди – 4946,5 миллиард сўм.\nТаққослаш учун, 2019 йилнинг январ-июнь ойларида саноат маҳсулоти ишлаб чиқариш ҳажми 5247,2 миллиард сўмни ташкил этиб, Саноат маҳсулоти ишлаб чиқариш ҳажми 3016,4 миллиард сўм, эркин иқтисодий зона 1042,3, 69,9 технопарклар ва 1118,6 миллиард сўми кластерлар улушига тўғри келади.


Россияда Apple ширкатига қарши иш қўзғатилди\n29 октябр 2020, Тошкент вақти: 07:47\nРоссия Федерал антимонополия хизмати биноси.\nРоссия Федерал антимонополия хизмати “Касперский лабораторияси” шикоят аризаси асосида Apple ширкатига қарши иш қўзғатди.\nАнтивирус дастурларини ишлаб чиқарувчи “Касперский лабораторияси” АҚШ ширкатини ота-оналарга назорат қилиш имкониятини берувчи Kaspersky Safe Kids дастури версияларидан асоссиз равишда воз кечганликда айбламоқда.\nАйни пайтда Apple “Касперский лабораторияси” дастурига муқобил бўлган Screen Time иловасини тақдим этди. Бу илова ширкат томонидан ишлаб чиқилган.\nАнтимонопол хизмат АҚШ ширкатининг ҳаракатларини iOS иловалари бозорида ўз устунлигидан фойдаланиш сифатида баҳолади.\nМазкур иш 13 сентябрда кўриб чиқилади.


17:10 / 06.07.2018 8962\nТаҳлилчи Минг-Чи Куо Apple кузги тақдимотида намойиш қилиши кутилаётган iPhone смартфонларига доир тахминлари билан бўлишди.\niPhone X смартфонларининг ҳозирги авлоди кумуш ва кул рангларда таклиф этилган. Таҳлилчининг фикрича, 2018 йилги янги моделлар қўшимча ранг опцияларига эга бўлади. Шундай қилиб, янгиланган iPhone X ва унинг 6,5 дюйм OLED-дисплейли "акаси" оқ, қора ва тилла рангларда, 6,1 дюйм LCD-экранли iPhone эса - беш хил вариацияда - ҳаворанг, оловранг, кулранг, қизил ва оқ рангларда чиқади.\nМинг-Чи Куо шунингдек 6,5-дюймли iPhone X Plus нархининг 1000 доллар атрофида бўлишини тахмин қилмоқда. 6,1-дюймли iPhone'ни эса 700 АҚШ долларига баҳоламоқда.\nБундан олдин тарқалган хабарларга кўра, Apple 2018 йилда 5,85 ва 6,45 дюйм диагоналли икки OLED-моделни ҳамда 6,1-дюймли «бюджет» LCD-моделни намойиш этади. Уларнинг бари ҳошиясиз дизайн ва фойдаланувчини юзидан таний олувчи Face ID функциясига эга бўлади. Уларнинг тақдимоти сентябрь ойида, iPhone янги авлодига бағишланган анъанавий матбуот анжуманида бўлиб ўтиши кутилмоқда.\nТрамп Apple раҳбарини бошқа фамилия билан атади


Хитойлик уламолар Имом Бухорий мажмуасини зиёрат қилди\n- Май 14, 2018\n2018 йил 14 май куни юртмизда меҳмон бўлиб турган Хитой ислом уюшмаси раиси шайх Ҳасан Янг Фа Минг бошчилигидаги делегация Самарқандда бўлди деб хабар бермоқда ЎМИ Самарқанд вилояти вакиллиги.\nМеҳмонларни темир йўл вокзалидан вилоят бош имом хатиби З.Эшонқулов ва Самарқанд шаҳар бош имом хатиби Н.Исламов кутиб олдилар.\nДелегация аъзолари ташриф давомида дастлаб Ўзбекистон мусулмонлари идорасининг Самарқанд вилояти вакиллигига келдилар. Вакилликда томонлар ўртасида суҳбат олиб борилди. Вилоят бош имом хатиби З.Эшонқулов меҳмонларга вилоятдаги диний вазият, ислоҳот ва натижалар ҳақида сўзлаб берди. Меҳмонларга эсдалик совғалари тақдим этилди.\nМеҳмонлар зиёрат давомида Ўзбекистон Республикаси Биринчи Президенти Ислом Каримов ёдгорлик мажмуаси, Регистон, Шоҳи Зинда ансамбли ва Имом Бухорий зиёратгоҳида бўлдилар. Хитой уламолари юртимиздаги ислоҳотлар, ислом дини ривожига қаратилаётган эътиборга гувоҳ бўлдилар.\nТаъкидлаш лозимки, меҳмонлар юртимиздаги ўзгаришларни ўта ижобий баҳоладилар.\nШунинг билан Хитой делегациясининг вилоятга ташрифи якунланди.\n648 марта ўқилди\nДругие материалы в этой категории: « «Ягона олимпиада-2018»: ғолиб имтиҳонсиз талабаликка қабул қилинади\tТақдимот: олимлар даврасига файз ёғилади »\nЎзбекистонлик имомлар ал-Азҳарда малака оширади\n“Вақф” фонди раҳбари Мадина ислом университети талабалари билан учрашди\n“Дин ва ҳаётга оид саволлар” онлайн расмий канал ишга тушди


Мураккаб муолажа усуллари қўлланилмоқда\nЗарафшон шаҳридаги “Авиценна — Зарафшон” хусусий клиникасига Германиядан электрон лаборатория жиҳозлари келтириб ўрнатилди.\nҲам мазали, ҳам фойдали\nЮртимизга пишиқчилик мавсуми — куз келиши билан табиат неъматлари бозорларни тўлдира бошлайди. Қовоқ шулардан бири бўлиб, халқимиз уни “Саломатлик ёмбиси” дея бежиз эъзозламайди.\nАниқ ташхис учун саноқли сониялар кифоя\nБалиқчи, Бўз, Избоскан ва Олтинкўл туманларининг кўп тармоқли марказий поликлиника ҳамда шифохоналарига Япониянинг “Шумадзи” компаниясида ишлаб чиқарилган замонавий рентген аппаратлари ўрнатилди.\nСоғлом овқатланиш тамойиллари профилактика тадбирларининг асосини ташкил этмоқда\nМамлакатимизда мустақилликнинг илк йилларидан озиқ-овқат маҳсулотлари етиштириш ҳажми ва сифатини ошириш йўлида олиб борилаётган тизимли ишлар самараси бозорларимиздаги қут-барака, дастурхонимиздаги тўкинлик мисолида кўзга янада яққолроқ ташланади.\nСахифа 26, барчаси 32


Lotinchada 22 октябр 2020, 20:45 Жаҳон\nХитойнинг яна бир ҳудуди қашшоқликни енгмоқда\nХитойнинг Хайнань оролининг жанубидаги автоном округдаги кам таъминланган оилаларнинг даромади йил бошидан бери 100 миллион юанга (15 миллион доллардан ортиқ) ўсди. Ҳукумат қашшоқликни енгишда янги иш ўринларини яратадиган электрон тижоратни ривожлантириш билан боғлайди. Электрон тижоратини ривожлантирганидан сўнг, камбағал деб ҳисобланган 42 минг киши даромадлари бўйича ўрта қатламга ўтишига олиб келди. Ҳудудда 3,4 мингдан зиёд кичик онлайн-дўкон фаолият юритмоқда, шу йилнинг уч чорагида улар 11 минг кишини иш билан таъминлади. Бундан ташқари, Хайнанда истеъмолни рағбатлантириш учун фестиваллар ва қишлоқ хўжалиги маҳсулотларини тарғиб қилувчи кўргазмалар ўтказилади. — ТАСС\nГрузия 2024 йилда Европа Иттифоқига аъзо бўлиш учун ариза топширмоқчи\nЕвропа шериклари билан келишилганидан сўнг Грузия 2024 йилда Европа Иттифоқига аъзо бўлиш учун ариза топширмоқчи. «Биз 2024 йилда Европа Иттифоқига аъзо бўлиш учун ариза беришга тайёр бўладиган даражага эришиш учун муҳим ишларни амалга оширдик. Бу жуда жиддий иш жараёни, бу йиллар сайин давом этиб келмоқда», — деди Грузия ташқи ишлар вазири. Унинг гапларига кўра, Европа Иттифоқи билан ассоциация шартномасини муваффақиятли амалга ошириш, виза режими ва эркин савдо шартномасини либераллаштириш шартларининг бажарилиши туфайли Грузия европалаштириш жараёни қайтариб бўлмайдиган даражага етди. — lenta.ru\nШвеция кексалар учун карантинни бекор қилишга қарор қилди\nШвеция пандемия авж олган пайтда кексалар учун карантинни бекор қилишга қарор қилди. Кекса одамларнинг изоляциясини тугатиш бўйича янги тавсиялар, ҳозирги пайтда баҳорга қараганда CОВИД-19 инфекциясининг паст даражаси қайд этилганлиги билан изоҳланади. Шу билан бирга, швед нафақахўрлари узоқ вақт карантинга олинган, бу эса руҳий саломатлик муаммоларининг кучайишига олиб келади. Соғлиқни сақлаш агентлиги, шунингдек, мамлакатда коронавируснинг иккинчи тўлқинининг аломатларини кўрмаслигини таъкидлади. — Reuters.\n«Вектор» раҳбари янги хавфли пандемияни башорат қилди\n«Вектор» маркази директори Ринат Максютовнинг айтишича, 5−10 йил ичида ёки ундан кейин ҳозирги коронавирус пандемиясидан каттароқ пандемия юзага келиши мумкин. «Вирус табиатини қўзғатадиган яна бир вариантни тасаввур қилса бўлади, юзага чиққан пандемия янада хавфли оқибатларга олиб келиши мумкин. Бундай вазият 5 ёки 10 йил ичида ёки 20 йил ичида амалга ошиши мумкин», — деди Максютов. Унинг таъкидлашича, бунга бир қатор сабаблар, жумладан, инсониятнинг сезиларли тараққиёти, сайёра чекка бурчакларида одамларнинг пайдо бўлиши ва ҳайвонларнинг янги турлари билан алоқалар киради. — РИА Новости.\nTesla компанияси янги рекорд ўрнатди\nКомпания даромадлари ўтган йилнинг шу даврига нисбатан 39 фоизга ошди. Даромад 8,77 миллиард долларни ташкил этди, бу таҳлилчилар прогнозларига қараганда яхшироқ бўлиб чиқди (улар 8,3 миллиард доллар кутган эди). Илон Маск компанияси рекорд даражада фойда келтирди (331 миллион доллар), яъни ўтган йилга нисбатан даромадлари 131 фоизга ўсди. Маск июлдан сентябргача Tesla тарихидаги энг яхши чорак бўлганини таъкидлади. — tesla.com


Спорт ҳафталигида аёл-қизлар фаол иштирок этдилар - AmuNews.uz - энг сўнгги янгиликлар\nСпорт ҳафталигида аёл-қизлар фаол иштирок этдилар\nАёллар ўртасида соғлом турмуш тарзини шакллантириш, оналар саломатлигини мустаҳкамлаш, уларни спорт учун вақт ажратишга ундаш мақсадида Хотин-қизлар қўмитаси томонидан спорт ҳафталиклари ташкиллаштирилиб, оммавий спорт тадбирлари ўтказиб келинмоқда.\nТуман Хотин-қизлар қўмитаси томонидан 11-16 март кунлари “Хотин-қизлар спорт ҳафталиги” деб эълон қилинди. Мазкур ҳафталик давомида ҳар куни эрталаб ҳудудлардаги спорт иншоотларида эрталабки бадантарбия машғулотлари ўтказилиб, уларга овул ва маҳаллаларда яшовчи фаол бўлмаган аёл-қизлар ҳам жалб этилди. Спортнинг стол тенниси, волейбол, баскетбол, мини футбол, шахмат-шашка турлари бўйича туман марказидаги таълим муассасалари спорт иншоотларида ўтказилган мусобақаларда аёл-қизлар катта қизиқиш билан иштирок этиб, ўз маҳоратларини намойиш этдилар. Ҳафталик доирасида ўтказилган спорт мусобақаларида фаол қатнашиб, ғолиб бўлишга эришган 11-сонли, 12-сонли, 40-сонли ва 38-сонли умумтаълим мактаблари спортчи аёл-қизлари ташкилотчилар томонидан муносиб тақдирландилар.\nАҳоли, айниқса, хотин-қизлар ўртасида спортни оммалаштириш ва соғлом турмуш тарзини кенг тарғиб қилиш мақсадида ўтказилаётган спорт ҳафталиклари аёл-қизларнинг спортга қизиқишларини, фаоллигини янада орттирмоқда.\nАёл-қизлар спорт ҳафталигида фаол иштирок этдилар


Автомобилимнинг «иссиғи» чиқди… – Avto Olam\nАвтомобилимнинг «иссиғи» чиқди…\nAvto Olam > Blog > Бу қизиқ! > Автомобилимнинг «иссиғи» чиқди…\nDushanba Iyun 15th, 2020.\nБир неча йиллардан буён пойтахт корхоналаридан бирида фаолият юритаман. Иш тақозоси билан ҳар куни автотранспорт воситасидан фойдаланаман. Ҳаттоки шундай кунлар бўладики ишхонага тугмам юлинган, шарфим қийшаган ҳолда ҳам келишимга тўғри келади. Лекин бугунги кунгача мана шундай ҳолатлар ҳақида мақола ёзишни ўйлаб ҳам кўрмагандим. Аммо бугунги ҳолат мени мақола ёзишимга туртки бўлди.\nБугун эрталабданоқ ишим юришмади. Уйдан марказга бориш учун чиққанимда автомобиль, яъни такси келиши қийин бўлди. Мен яшайдиган ҳудудда автобус ёки йўналишли таксини кутиш – бу тушлик вақтида ишга бориш дегани. Чунки ёки автобус тўла бўлади ёки узоқ кутишга тўғри келади.\nХуллас бир амаллаб пойтахтга кетадиган йўналишли таксилар тўхтайдиган жойга «питакка» келдим. Пойтахтга қатнаб ишлайдиганлар худди ёмғирдан кейин потирлаб чиқадиган қўзиқоринларга ўхшаб «тизилишиб» турарди. Бугун ҳам ишга кечикишим аниқ эканлигига шубҳам қолмасдан қайси томонга югурсам экан деб турсам, нақ «БУРНИМНИ ТАГИГА» Дамас автомобили Тошкент метро деб тўхтади. Бир амаллаб чиқиб олдим ва соатимга қараб эркин нафас олдим.\nҲайдовчининг бир маромда автомобиль бошқаришини кўриб ҳайрон қолдим. Аслида ҳар куни қатнайдиган маршрутка ёки автомобиль мендан ҳам шошган ҳолда ҳар хил маневрларни қилиб, айниқса Дамас автомобили машиналар орасидаги «кичкинагина туйнук» бўлса ҳам сиқилиб кирарди. Бу ҳайдовчи эса жуда хотиржамлик билан бир хил текис ва бир хил тезликда машина бошқариб келарди. Ҳайдовчи ёнидаги олд ўриндиқда ўтирганлигим сабаб 20 километрлар юрганимиздан кейин мен ўтирган ўриндиқ исиб кетди. Ҳайрон бўлиб ҳайдовчига «амаки печкасини ёқдингизми ёки автомобилингиз ўриндиғига иситиш тизими ўрнатилганми?» десам, йўғ-а, қизим деб автомобилни тўхтатиб, ўриндиқни кўтардилар ва оббо, автомобиль «температураси» кўтарилиб кетибди-ку дедилар. Мен автомобилда ҳам «температура» кўтарилишини биринчи марта эшитдим. Ҳаттоки ишга кеч қолишим ҳам эсдан чиқиб амакига мурожаат қилдим. Амаки тушунмадим, автомобилни ҳам температураси кўтариладими. Қизиқ, инсонни «температураси» кўтарилади, наҳотки автомобилда ҳам «температура» кўтарилса. Жудаям қизиқувчан бўлганлигим сабаб буни аниқлаштиришга қарор қилдим.\nХуллас, автомобиль ҳарорати кўтарилганлиги сабаб ишга нақ 35 дақиқа кечикиб келдим. Раҳбарга бирон баҳона топишни ўйламасдан (кечга қолганлигим сабабли) фақат хаёлимда «автомобиль температураси» кўтарилганлиги айланарди.\nҲайдовчилар орасида «автомобиль температураси» ибораси билан машҳур «ташҳис» аслида двигателнинг иш ҳарорати, яъни маълум бир чегараларга риоя қилиш керак бўлган стандарт қиймат.\nДвигателнинг иш ҳароратини билиш муҳим\nБарча двигателлар ҳаддан ташқари қизиб кетишга мойил. Чунки улар юқори ҳароратда ишлайди. Двигателдаги металл бўлаклар эса ҳароратга ўта сезгирдир. Метал қизиганда кенгайиб, двигателдаги ишлаш учун аниқ ўлчамлар талаб қиладиган қисмларнинг деформациясига олиб келиши мумкин. Натижада двигатель ишламай қолади. Бунинг олдини олиш учун совутиш тизими яратилган. У двигателда оптимал ҳарорат яратиб, деформациядан сақлайди.\nИнжекторли, карбюраторли ва дизель двигателлар учун оптимал иш ҳарорати\nКарбюраторли ва инжекторли двигателларнинг оптимал иш ҳарорати тахминан 90 даража, дизел двигатель учун эса 80 дан 90 даражагача ўзгариши мумкин.\nДвигателни ишга туширгандан сўнг бошқарув панелида двигателнинг совутиш суюқлиги ҳароратини ўлчовчи датчикни назорат қилиш муҳим. Ҳайдовчи моторни ишлатиш пайтида датчик қатъий белгиланган даражани кўрсатиши ва оғишлар бўлмаслигига эътиборли бўлиши зарур. Ҳар қандай оғиш тизимдаги носозликдан дарак беради (асосан совутиш тизимида).\nДвигателнинг ҳаддан ташқари қизиши ёки совуб кетиши оқибатлари\n• Ҳаддан ташқари қизиб кетиши\nМоторнинг ҳаддан ташқари қизиб кетиши совутиш суюқлигининг қайнаши ва буғланишига олиб келади. Суюқлик тизимдан бутунлай чиқиб кетиши биланоқ, совутиш тўхтайди ва двигателдаги ҳарорат янада тез кўтарилади. Бу эса юқорида таъкидлаганимиздек, турли деформацияларга сабаб бўлиб, моторни ишдан чиқаради.\nҲозирги вақтда бензинли двигателда ҳаракатланувчи барча автомобиллар хавфли бўлган 130 даражага эга. Бунда максимал ҳарорат совутиш суюқлигининг хусусиятлари билан чекланади. Агар сувнинг қайнаш нуқтаси 100 даража бўлса, у ҳолда антифризнинг қайнаш ҳарорати 108 дан 138 даражагача ўзгариши мумкин. Шунинг учун баъзи автомобилларнинг двигатели 120 даражада ишлаши ҳам мумкин.\n• Ҳаддан ташқари совуқ ҳарорат\nҚанчалик ғалати туюлмасин, лекин двигателда ҳаддан ташқари совуб кетиш холати ҳам учрайди. Бу асосан доимий совуқ иқлим шароитида ҳаракатланувчи автомобиллар моторида кузатилади. Автомобиль ҳаракати пайтида совуқ ҳаво оқими шиддат билан радиатор ва совутиш суюқлигига кириб келади ва улар орқали моторни музлатади. Оқибатда носозликлар вужудга келиб, автомобиль ҳаракатдан тўхтаб қолиши мумкин.\nДвигателнинг паст ҳарорати қуйидаги муаммоларга олиб келади: карбюраторли двигателларда қувватланиш тизимининг музлаши – муаммони ҳаво фильтрига махсус гофра ўрнатиш орқали ҳал қилиш мумкин; совутиш суюқлигининг музлаши – муаммони радиатор панжарасини қалин мато билан тўсиш орқали бартараф этиш мумкин; салон иситиш тизимининг ишдан чиқишида эса сизнинг мутахассисга мурожаат қилишингизга тўғри келади.\nКўриб турибмизки, двигателнинг иш ҳарорати турли тизимларда юзага келадиган кўплаб жараёнлар учун жавобгардир. Иложи борича ушбу параметрга кўпроқ эътибор қаратинг ва автомобилингизни ўз вақтида техник кўрикдан ўтказинг.\nЎзингизни ва узоғингизни яқин қилувчи атомобилингизни асранг!\nСовуқ кунда йўлга чиқишдан олдин…


20:06 / 04.07.2015\nҚозоғистоннинг Жаҳон савдо ташкилотига аъзо бўлиши мамлакатнинг телекоммуникацион хизматлар кўрсатиш бозорига хорижий компанияларни жалб қилади.\nҚозоғистон 2,5 йилдан кейин хорижий компанияларнинг мамлакатдаги телекоммуникацион компаниялар устав капиталидаги иштирокининг 49 фоизлик чекловини бартараф қилади. Бу ҳақда Қозоғистон иқтисодий интеграция ишлари бўйича вазири Жанар Айтжанова маълум қилди.\nВазирнинг таъкидлашича, Қозоғистоннинг ЖСТга кириши бўйича олиб борилган музокаралар жараёнида бу чекловни “Казахтелеком” АЖ учун сақлаб қолишга муваффақ бўлинди.\n“Миллий хавфсизлик манфаатларига мос ҳолда биз ушбу чекловларни “Казахтелеком” учун сақлаб қоламиз. Яъни, бу компанияда хорижий капитал 49 фоиздан оша олмайди, қолган компаниялардан эса ЖСТга кирилган санадан 2,5 йилдан кейин бу чекловлар олинади”, деб айтмоқда Айтжанова.\n“Буни нима беради? Бу мамлакат телекоммуникацион хизматлар бозорига хорижий компанияларни жалб қилади, хизматлар сифатини яхшилайди, ассортиментнинг кўпайиши ҳамда телекоммуникацион хизматлар нархининг камайишига олиб келади”, деб қўшимча қилиб ўтди Жанар Айтжанова.


Дунё ва мусулмонлар “Ливия” - Favvora | билим чашмасидан отилган фаввора\n2016-04-24 2099 Ko'rilgan Дунё ва мусулмонлар\nШимолий Африкадаги мамлакат. Тунис, Жазоир, Нигер, Чад, Судан ва Миср билан чегарадош. Ўрта ер денгизининг жанубий соҳил томонида. Пойтахти Триполи (Траблус) шаҳридир. Аҳолиси 5 млн 200 минг киши. Ҳудуди 1 млн 759500 км2. 13 та баладиядан иборат. Пул бирлиги – ливия динори. 7-асрдан Араб халифалиги таркибида бўлган. 16-асрдан 1912-йилгача Усмонли турк халифалиги таркибида бўлган. 1911-1912 йилларидаги Италия – Туркия урушидан сўнг Италияга секин-аста қарам бўла бошлади. Умар Мухтор бошчилигида мусулмон қўшинлари италян армиясига қаршилик кўрсатган. 1942-йилга келиб Италия Ливиядан чиқиб, ўрнига Франция ва Британия аскарлари кирди.\n1952-йилдан Ливия мустақил бўлди. У подшоҳлик давлати бўлиб қолди. 1979-йили 1-2 март кунлари бўлиб ўтган фавқулоддаги мажлис қарори билан Муаммар Қаззофи расмий равишда Инқилоб рахбарияти бошлиғи бўлиб қолди. 2011-йили бошларида бошланган можоролар натижасида, Ливия шаҳарлари вайрон бўлди, кўплаб қонлар тўкилди. Шу йилнинг кузида эса қўзғолончилар томонидан Муаммар Қаззофи ўлдирилди.\nЛивия нефт, газ, металлургия, зайтун мойи, мева ва балиқ консервалари ишлаб чиқаришда ривожлангандир. Ливияда йирик Ислом жомеъаси (университети) мавжуд.


Ҳанафий фиқҳида мухтасар (3-қисм) | Azon.uz - Ахборот-таҳлилий портал\nҲанафий фиқҳида мухтасар (3-қисм)\n558 19:00 08.05.2019\nАллоҳ пайғамбарларни ўзининг бандаларининг ҳидояти учун юборди. Шу бандаларнинг ҳидояти, тўғри юришлиги учун юборди. Бу Парвадигорнинг бизни ўйлаганлигидан, бизга раҳми келганлигидан. Бўлмаса шундоқ ташлаб қўйса ҳам бўларди, чунки ақлимиз бор, ақл берганди. Ўша ақлимиз бўйича яшаб ўтиб, имтиҳон қилиши ҳам мумкин эди. Лекин Аллоҳ бизга раҳм қилиб, тўғри йўлни кўрсатадиган пайғамбарларни юборди. Уларнинг қўлларида баъзи бир ишларни амалга ошириб қўйди, изҳор қилиб қўйдики, у ишлар олдида башар ожизлик қилади. Яъни пайғамбарларни қўлида мўъжизаларни жорий қилиб қўйди, бу илоҳий ҳодисаларни юзага келтиришликка одам боласи ожиз. Нима учун пайғамбарларга шундай мўъжиза берди? Уларни қўллаб-қувватлаш учун, рисолатларни халққа исботлаб қўйиш учун. Мана шу ишлар мўъжизалар деб номланади. Пайғамбарлар гуноҳлардан маъсумдирлар. Яъни гуноҳ қилмайдилар. Уларнинг сони қанча эканлигини аниқ фақат Аллоҳ таолонинг ўзи билади. Масалан, биз тахминан бир юз йигирма тўрт минг пайғамбар ўтган экан, Қуръонда йигирма бештаси зикр қилинган экан, деб айтишимиз мумкин. Лекин аниқ сонини фақат Аллоҳ таоло билади. Пайғамбарларнинг энг аввалгиси Одам алайҳиссалом ва охиргиси Муҳаммад саллоллоҳу алайҳи васалламдирлар.. Уларнинг ичида Нуҳ алайҳиссалом, Исоқ алайҳиссалом, Ёқуб алайҳиссалом, Юсуф алайҳиссалом, Довуд алайҳиссалом, Сулаймон алайҳиссалом, Айюб алайҳиссалом, Мусо алайҳиссалом, Ҳорун алайҳиссалом, Закариё алайҳиссалом, Яҳё алайҳиссалом, Исо алайҳиссалом, Солиҳ алайҳиссалом, Ҳуд алайҳиссалом ва Шуайб алайҳиссаломлар бор. Биз мусулмонлар пайғамбарларнинг ҳаммасига иймон келтирамиз.Номларини билган - билмаганларимизга ҳам иймон келтирамиз. "Аллоҳ таоло юборган жамики пайғамбарларга иймон келтирдик", деймиз. Аллоҳ таоло баъзи пайғамбарларни, баъзи пайғамбарларга нисбатан фазилатли қилиб қўйди. Пайғамбарларнинг энг афзали, бизнинг пайғамбаримиз Муҳаммад саллоллоҳу алайҳи васалламдирлар. Зеро у киши пайғамбарларнинг энг охиридирлар, у кишидан кейин пайғамбар келмайди. У зот қиёмат кунигача инсонлар ва жинларга баробар пайғамбардирлар. Аллоҳ таоло пайғамбаримиз Муҳаммад саллоллоҳу алайҳи васалламни Буроқ номли жониворга миндириб,кечаси Маккадан байтул Мақдисга томон сайр қилдирди. Байтул Мақдисдан эса еттита осмонга кўтарди. Еттита осмондан ташқари яна хоҳлаган жойларига сайр қилдирди. Бу нарсалар пайғамбаримизнинг ўнгларида бўлган, тушларида эмас. Бу улуғ сафар "меърож", деб номланади. Аллоҳ таоло фаришталарни нурдан яратди. Коинотни ишларини уларга топширди, яъни улар Аллоҳнинг буйруғи билан ўзларига юкланган ишларни тасарруф қилишади. Улар Аллоҳга ҳеч қачон исён, гуноҳ қилишмайди. Аллоҳ таоло уларга нимани буюрса ўшани бажаришади. У фаришталарнинг машҳурлари тўрттадир. Улар Жаброил, Микоил, Исрофил ва Азроил алайҳимуссалом. Фаришталарни Аллоҳ таоло нурдан яратган бўлса, жинларни оловдан яратди. Жинлар латиф яъни жудаям мулойим, масалан қўлингиз жисмидан ўтса жудаям майин бўлганлиги учун сезмайсиз. Демак, шунақанги латиф жисм ато этилган, кўзга кўринмайдилар, уларнинг солиҳлари бор, фожирлари ҳам бор. Худди инсонларга ўхшаш. Уларда фарзандлар ҳам бор. Жинларнинг энг машҳури иблис яъни шайтондир.


Дарахтни танасини симбағазга мослаб шакллантириш | АгроОлам.Uz\nҲайвонлар ва қушлар\nТaйёр тaдбиркoрлик фaoлияти\nТоварлар ва хизматлар\nҚ/X сoҳaсидa бўш иш ўринлари\nҚ/Х соҳасида хизматлар\nБошқа қ/х товарлари ва xизмaтлaри\nЎғитлар ва агрокимё\nЎсимлик ва кўчатлар\nДонли ва мойли экин махсулотлари\nЧИЛОНЖИЙДА –ИСТИҚБОЛЛИ ШИФОБАХШ ЎСИМЛИК\n2500 БЕДАНА 2000 тухум беради (Бедана боқиш бизнеси)\nЕвропанинг ақилли моллари лол қолдирмоқда. Ўзбекистонда 30 литр сут бермоқда\nMening bog`im | Паркент туманида ташкил қилингин замонавий котта иссиқхоналар ҳақида…\nМолларга нима учун олтингугурт берилади\nОна бола қўйларни боқиш бизнеси\nБош саҳифа Боғбончилик Дарахтни танасини симбағазга мослаб шакллантириш\nДарахтни танасини симбағазга мослаб шакллантириш\nЎзбекистон шароитида ишлаб чиқаришга тавсия этилаётган асосий симбағазда мева ўстириш усули бу оддийлаштирилган итальян пальметта усулидир. Замонавий дарахтларни юқори зичлашган усулида эса веретино усули ҳисобланади. Хориждан янги ва янги усуллар кириб келяпти. Буларни ичида энг машхур ва мўл ҳосил берувчи усул V шаклидаги боғлардир. Бу усулларни ҳаммасида ҳам махсус устунларга бир неча қатор сим тортилиб, дарахтни танаси шунча шакллан тирилиб ўстирилади.\nЎзбекистон шароитида экилган кўчатлар кучли ўсиш билан ажралиб туради. Шунинг учун кўчат экилган йилдаёқ симбағазларни ўрнатиш лозим Чунки ёзни иккинчи ярмидан дарахтларга шакл бера бошлаш лозим. Веретино усулида ўстириладиган боғларда эса дарахт танасини тўғрилаб тортилган симга боғланади. Акс ҳолда мевани оғирлиги остида ва шамол таъсирида дарахтни танаси эгилиши ва қийшайиши\nмумкин. Симбағаз ўрнатиш имкони бўлмаса, ҳар бир дарахтга махсус қозиқ қилиб (рейка, бамбук) қадаб чиқилади. Қозиқлар 2 м дан кам бўлмаслиги лозим.\nЭкилган дарахтларни оддийлаштирилган итальян усулида шакллантириш учун дарахт экилган йилидаёқ тиргагичларни ўрнатиш ва уларга иложи бўлса ҳамма тўрт қатор симни, иложи бўлмаса бир қатор бўлса ҳам симни тортиш зарур. Чунки июль ойининг охири август ойида дарахтларни биринчи яруси симга олинади (боғланади).\nБунда дарахтни биринчи шохларга қадар бўлган қисми 50-55 см ташкил қилиши лозим.\nБиринчи ярусдаги шохларни июль ойининг охири август ойининг бошида қаторларга йўналтирилган ҳолда 80-850 остида эгиб, симбағазнинг симига боғланади. Бу даврда дарахтларни актив ўсиши қисман тўхтаган бўлади ва шу билан бир вақтда мева куртаклари шаклланиши бошланади (дифференция плодовых почек).\nНовдаларни эгиб боғлашдан мақсад баргларда ҳосил бўлаётган пластик моддаларни илдизга бўладиган оқимини секинлатиб, мева куртакларини ҳосил қилишга қўшимча имкон яратишдир. Мева куртакларини ҳосил қилишда фосфор катта ижобий роль ўйнайди. Шунинг учун ҳам боғга бериладиган фосфор ўғитини иккинчи ярмини\nиюнь ойида беришни тавсия этилади.\nДарахтларни ўсиш кучига қараб, биринчи ярусдаги шохлар сони ҳар хил бўлиши мумкин. Агар улар бир жуфтдан ортиқ бўлса дарахтни ўсиш кучига қараб шакллантирилади. Дарахт ўсиш кучи кучли бўлса, дарахтни умумий ўсишини секинлаштириш мақсадида ҳамма мавжуд новдаларни орасида 10-15 см масофа сақлаб эгилади.\nБу жараён дарахтни тезроқ ва мўлроқ ҳосилга етишига имкон беради. Новдаларни эгиш жараёнида дарахтларнинг ўсиш кучидан келиб чиқилади. Нав қанча кучли ўсадиган бўлса, эгиш бурчаги шунча катта бўлади. Бу жараён алоҳида ўсувчи новдаларга ҳам тегишли.\nДарахтларнинг юқори яруслардаги она шохлари кучли ўсади.\nУларни пастки ярусларига нисбатан каттароқ бурчак остида эгишга тўғри келади.\nОна шохларни эгиш миқдори навнинг ўсиш хусусиятига ва танасининг шаклига ҳам узвий боғлиқ. Танаси тикроқ ўсадиган (Пармен зимний золотой ва б.) навларда новдаларни эгилиш бургачи 45-500, кенг ёйилиб ўсадиган танали (Ренет Симиренко ва б.) навларда кўпроқ бўлади (60-700).\nПастки ярусда жойлашган биринчи тартибли она шохларда бир ёки иккитадан, иккинчи тартибли шохлар парваришланади. Бу орадаги бўшлиқни тезроқ мева шохлари билан тўлдиришга имкон беради. Барча ён атрофга ўсувчи новдаларни қатор йўналишга қараб эгиб, олдин эгилган новдаларга, симга ва ҳоказоларга боғлаб эгилади ва уларни ҳам ҳосил шохларга айлантирилади. Ҳамма ярусларни шак-\nллантириб бўлгандан сўнг, марказий она шохини кучли кесиш йўли билан 2-3 йил давомида ўтказиб борилади ва бутунлай олиб ташланади.\nМанба: “БОҒДОРЧИЛИК ВА УЗУМЧИЛИКНИ РИВОЖЛАНТИРИШ: ПАКАНА ВА ЯРИМ ПАКАНА (ИНТЕНСИВ) МЕВАЛИ БОҒЛАРНИ ТАШКИЛ ЭТИШ, ИЧКИ ВА ТАШҚИ ОЗОРЛАРДА ЮҚОРИ ТАЛАБГА ЭГА БЎЛГАН, ЮҚОРИ ҲОСИЛДОР УЗУМ НАВЛАРИНИ ЯРАТИШ” БЎЙИЧА\nМЕВАЛИ ДАРАХТЛАРДАГИ ЗАРАРКУНАНДА ҲАШОРАТЛАРГА ҚАРШИ ЁҒЛИ АРАЛАШМА ҚЎЛЛАШ ТАДБИРЛАРИ\nРеспубликамизда етиштириладиган гилос навлари ҳақида биласизми?\nСтратификация ўсимликлар уруғ (данак)ларини униб чиқишини тезлаштиради\nМол боқиш бизнеси\nБухороликларга 20 та иссиқхона беғараз ёрдам сифатида топширилди\nАсалари зотини танлашда нималарга этибор берилади?\nХориждан келтирилаётган наслли моллар давлат реестрига киритилади\nNurtivant ўғити, формула: 18-18-18 (4MgO)+ME\nЎз | O'z\nИштимоий тармоқлар орқали сайтга кириш:\nСизнинг ҳисобингизда: [mini-wallet]\nТелефон рақам *\nФойдаланувчи номи * Username cannot be changed.


Диний ташкилот раҳбарининг Ўзбекистон фуқароси бўлиши тўғрисидаги талаб бекор қилинади\n21 апрел 2021, Тошкент вақти: 22:15\nМаҳаллий диний ташкилотни рўйхатдан ўтказиш учун талаб қилинадиган шахслар сони 100 нафардан 50 нафаргача қисқартирилди.\nДиний ташкилот раҳбарининг Ўзбекистон фуқароси бўлиши тўғрисидаги талаб бекор қилинади. Бу ҳолат “Виждон эркинлиги ва диний ташкилотлар тўғрисида”ги янги таҳрирдаги қонун лойиҳасида белгилаб қўйилди.\nБундан ташқари диний ташкилот раҳбарлигига кўрилаётган чет эллик фуқаро номзодини Дин ишлари бўйича қўмита билан келишиш ҳам талаб қилинмайди.\nАйни пайтда қонун лойиҳаси Олий Мажлис Қонунчилик палатасида муҳокама қилинмоқда. Лойиҳа ҳукумат ҳузуридаги Дин ишлари бўйича қўмита томонидан ишлаб чиқилган.\nЯнги қонунда эскисидан фарқли ўлароқ ҳар бир шахснинг диний таълим муассасаларида профессионал диний таълим олиши, ота-оналар ёки уларнинг ўрнини босувчи шахслар ўз фарзандларига уй шароитида диний таълим ўргатиш ҳуқуқига эга экани таъкидланган.\nБундан ташқари диний ташкилотни рўйхатдан ўтказишда маҳалла иштироки, ҳужжатларини нотариал тасдиқлаш тартиби бекор қилинди.\nҚонун лойиҳасида рўйхатдан ўтказувчи органнинг диний ташкилот фаолиятини тўхтатиб қўйиш ва тугатиш бўйича ҳуқуқи чиқариб ташланди.\nҚонун талабларини қўпол равишда бузган тақдирда, диний ташкилот фаолиятини олти ойгача суд орқали тўхтатиб қўйиш институти жорий этилди.


Алмаз Мамбетов: Сайловга аралашган етти давлат ходими ишдан олинди - ҚИРҒИЗИСТОН ЯНГИЛИКЛАРИ\nАлмаз Мамбетов: Сайловга аралашган етти давлат ходими ишдан олинди\nЎш шаҳрининг мэри Алмаз Мамбетов шаҳардаги №5278 сайлов участкасида овоз бериб чиқди. Шаҳарда 154 мингдан ортиқ сайловчи қайд этилган.\nМамбетов овоз бериб чиққандан кейин журналистларнинг саволларига жавоб берди. Унинг айтишича, бу сафар сайловда «маъмурий ресурс» қўлланилмаган, сайловга аралашган етти давлат ходими ишдан олиниб, икки нафари хизматдан четлатилганини билдирди. Шунингдек Мамбетов бир неча етакчи ҳайсан олганини қўшимча қилди — ҳайфсан олганларнинг орасида мэрнинг ўзи ҳам бор.\n«Маъмурий ресурс қўллана бошлангандаёқ, раҳбарлар ротация йўли билан алмашилди [...] Президент бош бўлиб айтмоқда “сайловга аралашманглар, маъмурий ресурсни қўшманглар” деб. Тўғри, мен ҳам ҳайфсан олдим», — деди Мамбетов.\n*Ўш шаҳрининг мэри Алмаз Мамбетовга ва маориф вазири Болотбек Купешевга ЎшДУ ва ЎшТУнинг талабалари «Азаттык» партиясининг ташвиқот тадбирига қатнашгани учун ҳайфсан олишган.\nШунга қарамай «Клооп»нинг мухбири «Иссиқлик таъминоти», «Ўш-Тозалик» ва «Ўш шаҳар сув канали» муниципал ишхоналарнинг етакчилари бунга қадар шаҳар кенгашига «Ата-Журт Қирғизистон» партиясидан депутат бўлиб сайланганини ёдга солди. Аммо улар Алмаз Мамбетовни мэр қилиб сайлангандан кейин мандатларини топшириб, қайта аввалги хизматларига тайинланишган.\nМамбетов эса «Ўш-Тозалик»нинг етакчиси Нурбек Исмаилов ва «Ўш шаҳар сув канали»ни бошқарган Дўўлўтбек Кўкўчўров «чет давлатда бўлгани сабаб» сайловга аралаша олгани йўқ деб билдирди. «Иссиқлик таъминоти» ишхонасининг етакчиси Бекмурза Эргешов унинг ходими «Азаттык» партияси учун «овоз сотиб олиш»га гумонлангани учун ҳайфсан олган.\nБундан ташқари Мамбетов овоз сотиб олишлар «айрим номзодлар тарафидан қилинди» деб қўшимча қилиб, сайловдан кейин қонунбузганларга «чора кўрилади» деб ишонтирди.\n«“Бугун сайлов тугади” деб, шу билан бунинг бари тўхтаб қолмайди. Кеча, аввалги кунлари овоз сотиб олиш, маъмурий ресурс қўлланишда гумонланганлар қўлга олинган. Сайлов тугаса ҳам, сайловнинг эртаси бор, яна текширилади, унутилиб қолмайди. Албатта, бундан кейин маълуомтлар келса буларга чора кўрилади — ҳайфсан берилади, ишдан олинадиганлар олинади», — деди у.\nАлмаз Мамбетов Ўш шаҳрининг мэри бўлиб жорий йилнинг 26-августида сайланган. У хизматига киришаётиб «сайловни адолатли ўтказиш учун» келганини билдирган. Шунингдек Мамбетов бу хизматни унга президент Садир Жапаров ўзи тавсия қилганини айтган.\nАввалроқ эса мэр Таалайбек Сарибашов 12-августда хизматдан кетиб, дастлаб Бишкек шаҳри мэрининг в.б. бўлиб тайинланган. Кўп ўтмай у хизматини топшириб, парламент сайловига қатнашишини билдирган. Сарибашов сайловга «Ата-Журт Қирғизистон» партияси билан қатнашмоқда.\nҚирғизистонда 28-ноябрда Жогорку Кенешга сайлов ўтмоқда. Бу сафар сайлов аралаш тизими билан ўтади — 54 депутат партия рўйхати, 36 депутат бир мандатли округдан сайланади. Партиянинг номзодлари «очиқ рўйхат» билан сайланади. Янги Конституция бўйича депутатларнинг сони 90га қадар камайди.\nҚирғизистон бўйича 3 млн 703 минг 420 сайловчи рўйхатдан ўтди — улар партияга овоз берувчи сайловчилар. Бир мандатли округлардан эса сайловчиларнинг сони 3 млн 621 минг 751ни ташкил қилди.\nАввалги мақолаҚирғизистонда Жогорку Кенешга сайлов бошланди\nНавбатдаги мақолаИманкулов: Ҳокимиятни куч билан босиб олиш — оғир жиноят


“Жиззах пластмасса” АЖ – JIZZAX PLASTMASSA\nБош саҳифа» Биз ҳақимизда» “Жиззах пластмасса” АЖ\n“Жиззах пластмасса” заводи Ўзбекистон Республикаси миқёсида халқ истеъмоли моллари, полиэтилен қувурлар ва полиэтилен плёнкаларини ишлаб чиқаришда йирик корхона ҳисобланади. “Жиззах пластмасса полиэтилен қувурлари заводи” 1960 йилларда лойиҳалаштирилган бўлиб, 15.12.1972 йилда биринчи бўлиб полиэтилен плёнкаси агрегати ишга туширилган. 1973 йил март ойида эса “Жиззах пластмасса полиэтилен қувурлари заводи” ишга туширилганлиги тўғрисида далолатнома имзоланган.\n“Жиззах пластмасса” акциядорлик жамияти Ўзбекистон Республикаси кимё саноатида йирик корхона ҳисобланади. Асосан пластик хом ашёни қайта ишлаш асосида узлуксиз шнекли экструзия усулида қувурлар ва пленкалар, босим остида қуйиш ва пуфлаш (выдувание) орқали маҳсулотлар ишлаб чиқарилади.\n1973 йилда биринчи маҳсулотлар – машинасозлик корхоналарига бутлаш маҳсулотлари ва қишлоқ хўжалигига полиэтилен пленкалари ишлаб чиқарилди. 1973-1975 йилларда қуйма машиналар ўрнатилиб, халқ истеъмол моллари: ҳар хил кўринишдаги кашпо (гултувак солиб қўйиладиган безакли ваза), тарелкалар, нон солинадиган идишлар, челаклар, тоғаралар ва бошқа маҳсулотлар ишлаб чиқариш йўлга қўйилди. Шу билан биргаликда, 1976 йилда полиэтилендан босимга чидамли ҳар хил диаметрдаги қувурлар ишлаб чиқарила бошланди. 1996 йилда “Ўзкимёсаноат” ДАК таъсисчилигида “Жиззах пластмасса” акциядорлик жамиятига айлантирилди.\nМустақиллик йилларида “Жиззах пластмасса” акциядорлик жамиятида экологик жиҳатдан жаҳон стандартларига тўла жавоб берадиган замонавий технологик ускуналар ўрнатилди.\nИшлаб чиқариш қувватлари Лойиҳа қуввати


Санкт-Петербург транспорт полицияси шаҳарга поездда келаётган ўзбек муҳожирларини суғурта полиси йўқлиги туфайли жавобгарликка тортиб, мамлакатдан бадарға қилмоқда. Ўзбек жамоаси фаоллари бу вазият жорий йил бошидан буён давом этаётгани ва коррупциялашган маҳаллий полициячилар учун қўшимча даромад манбаига айланиб қолганини таъкидлаяптилар.\nСанкт-Петербургнинг Московский темир йўл вокзалида ушланган бир гуруҳ ўзбекистонлик муҳожир маҳаллий транспорт полицияси ходимлари томонидан маъмурий жавобгарликка тортилмоқда.\nБу хабарни Озодликка етказган 25 ёшли андижонлик Азизбек Азимов Россияга саёҳат қилгани келган 50 ёшли ногирон отаси ва у билан ҳамроҳ келган укаси “тиббий суғурта полиси йўқлиги” важидан полиция бўлимига олиб кетилганини айтади.\n- Укам билан дадамни ушлашди. Поездда келиши билан ушлашди. Мана ҳозир суд бўлаяпти. Дадам “афганец” (Афғонистонда хизмат қилган - таҳр.), бу йил элликка киради, ўқ еган, битта оёғи яхши ишламайди – ҳозир захда ўтирибди. Мен бу ерда қон йиғлаб ўтирибман! Қаердан бунча пулни топаман? Бу ердаги ўзбеклар бизни хор, сарсону саргардон қиляпти. Бу ерга келишда 3 ойлик страховка қилиб келиши керак эканмиш. Бу нарса йўқ эди-ку! - дейди Азизбек.\nАзизбек Азимов билан суҳбат\nМуҳожир йигитга кўра, полициядан озод қилиш учун бўлим ходимлари штатдаги ўзбек таржимони воситасида ҳар бир “страховкаси” йўқ ўзбекистонликнинг ишини 20 минг рублга “ҳал этиб бериш”ни ваъда қилаётган экан.\n- Ҳозир у мендан 20 мингдан икки кишига 40 минг сўраяпти чиқарвориш учун! Ўзбекларни қақшатяпти. Кеча эрталаб соат 3 поезддан тушиши билан ушланди. У ерда дадам ва укамдан ташқари 30-40 одамни ушлаган. Одамларни олиб кириб, пул сўрашяпти. Дадамнинг устидан “полицияга ташланди”, деб жиноий жавобгарликка тортаяпти. Ўзбекистонда ташланмаган, Россияга келиб, мелисага ташланадими?! - дейди муҳожир.\nАзизбек, агар шу қоида барча учун бир жорий қилинганини билганида, иккинланмасдан тиббий суғурта ҳужжатини отасига олиб беришини айтади.\nЎзини Бек деб таништирган Петербургдаги ўзбек жамоаси фаоли вазиятни кузатиб бораётгани ва полис сўраш айнан Московский вокзал транспорт полицияси учун қўшимча даромад манбаига айланганини таъкидлайди.\n- Ҳар якшанба камида 100-150 та мигрант аёл-эркакни қақшатишиб, пулини олишаяпти. Энг кам ставкасини 20 минг рубл қилиб олди. Хорижга юк олиб бораётганлар бор экан. Ўша юк ташиётганларни ҳам олаяпти экан. Кеча бир самарқандлик болани олиб кириб қўйишибди – ундан 50 минг рубль сўрашяпти экан. Қариндош-уруғлардан, кредит олиб бўлса ҳам беришаяпти экан одамлар, - дейди Бек.\nВазиятдан хабар топган Москвадаги “Тонг” ноҳукумат ташкилоти раҳбари Валентина Чупик Озодликка Петербург полицияси суғурта талаб қилаётганини “аҳмоқлик”, деб атади.\n- Бу ёлғон, ғирт ёлғон-ку! Бу одамлар полицияга умуман ҳужжат кўрсатмасдан, ФМСга олиб боришларини талаб қилишлари керак. Тўғри, Россия қонунчилигида айрим касб эгаларига тиббий суғурта бўлиши шарт қилиб кўрсатиб қўйилган. Масалан, тиббиёт ходими, кран ҳайдовчиси, болалар муассасалари ходимлари ёки ошпазлар. Уни ҳам иш берувчи ёки жисмоний шахснинг ўзи Россиянинг ўзида расмийлаштиради, - дейди ҳуқуқ фаоли Валентина Чупик.\nАйни пайтда “Единая Россия” партиясининг Думадаги вакиласи Ирина Яровая парламент муҳокамасига квоталашнинг янги тартибини жорий қилиш масаласини кўтариб чиққан. Унда ишчи патентига эга бўлиши учун хориж фуқароси ФМС идорасига қатор зарурий ҳужжатлар билан бирга албатта тиббий суғурта полисини топшириши шарт қилиб қўйилган.\nОзодлик шу йил бошларида Московский вокзалида ушланган 10 нафар ўзбекистонлик 7 минг рублгача жаримага тортилгани ва Россиядан ташқарига чиқариб юборилгани ҳақида хабар қилган эди.


Муҳаддислар амири – Имом Бухорий (3)\nBy Муҳаммад Ҳабибуллоҳ on 10/09/2015 МУҲАДДИСЛАР ТАРИХ ТАРИХНИНГ БУЮК ШАХСЛАРИ\nБухорийнинг ўзига хос услуби\nБухорийнинг бутун ҳаётида, хусусан, илм ва ҳадис ёзишда ўзига хос услуби бор эди. У “Саҳиҳи Бухорий” китобидаги ҳадисларни ўн олти йил мобайнида бениҳоят аниқлик, давомий изланиш, сабр-тоқат билан тўплади. Бундай сифатлар ундан олдинги ва кейинги муҳаддисларда топилиши амри маҳол. Чуқур изланишлар билан бирга, Бухорий китобга киритилган ҳар бир ҳадис олдидан ғусл қилиб, икки ракаат намоз ўқиган. Бухорий роҳимаҳуллоҳ билан бирга тунаган шогирдларидан бири, унинг бир кечада ўн саккиз марта уйқудан уйғонгани, чироқни ёқиб, фикрига келган мулоҳазаларни қоғозга туширганини нақл қилган.\nМуҳаммад ибн Абу Ҳотим Варроқ шундай дейди: “Абу Абдуллоҳ билан бирга сафарга чиқсам, жазирама ёз кунларини ҳисобга олмаганда, кўпинча бир уйда ётар эдик. Бир кечада 15-20 марта уйғонар, чироқни ёқиб, ҳадислар ёзилган дафтарига айрим мулоҳазаларни қайд қилар эди”.\nРивоят қилинишича, Бухорий: “Мен ҳадисни бошқаларга ўхшаб суриштирмай ёзиб кетавермадим. Бир одамдан ҳадис олмоқчи бўлсам, ундан исми, куняси ва насабини, агар у заковатли бўлса ҳадисни қандай эшитганини сўраб олардим. Акс ҳолда, менга китобини чиқариб, асл нусхасини кўрсатишини сўрардим” – деган.\nАббос Даврий Бухорий роҳимаҳуллоҳ ҳақида шундай дейди: “Муҳаммад ибн Исмоилчалик ҳадис излайдиган бирор кишини кўрмадим… Агар ундан бирор гап эшитсанглар, қолдирмай ёзиб олинглар”.\nБухорий шундай дейди: “Мен ҳадисдан дарс беришни бошлаганимда ҳадислардан саҳиҳ ва заифини ўрганган, ҳамма фиқҳий китобларни ўқиган, Басрага беш марта борган, у ердаги олимлардан бирорта ҳам саҳиҳ ҳадис қолдирмай ҳаммасини ёзиб олган эдим. Албатта мен билмаганларим бундан мустаснодир”.\nБакр ибн Мунир айтади: “Абу Абдуллоҳни: “Мен Аллоҳга йўлиққанимда бирор бир кишини ғийбат қилганим учун мени жавобгар қилмаслигини умид қиламан” – деганини эшитдим. Ҳа, у тўғри айтади. Жарҳ ва таъдил борасидаги гапларини ўқиган киши унинг биров ҳақида гапиришда қанчалик тақволи эканини, заиф деб санаган одамларига инсоф билан ёндашганига гувоҳ бўлади. Чунки бошқалар ҳақида кўпинча: “унинг ҳадиси мункар”, “муҳаддислар у ҳақида гапиришмаган”, “шубҳали одам”, деган. Унинг ровийларга тавсифнома берган чоғида “фалончи каззоб”, “ҳадис тўқийди”, деган гапларини кам учратасиз. Бу ҳақда Бухорийнинг ўзи ҳам: “Агар мен биров ҳақида “унинг ҳадисида шубҳа бор”, десам, демак, у муттаҳам, ишончсиз одам ҳисобланади”, – дейди. Шу боис, юқорида айтиб ўтганимиздек “Мен Аллоҳга йўлиққанимда бирор бир кишини ғийбат қилганим учун мени жавобгар қилмаслигини умид қиламан”, деган эди. Мана бу тақвонинг энг юксак кўринишидир.\nБухорийдаги фавқулодда заковат, ўткир зеҳн, илм олишга бўлган интилиш ва сабр-матонат, ҳадислар, жарҳ ва таъдил фани ҳамда санадлар (ровийлар силсиласи) борасидаги пухта билим, ҳадисларнинг саҳиҳ ва заифини ажрата олиш соҳасидаги юксак иқтидор, унга бу хусусда кўплаб бебаҳо илмий асарлар яратишга имкон берди. У ўн саккиз ёшида асарлар ёзишни бошлади. Унинг ҳадис соҳасидаги илмий китоблари ҳанузгача ўқиб-ўрганилмоқда.\nБухорий роҳимаҳуллоҳ йигирмадан ортиқ китоб ёзди. “Адаби Муфрад”, “Тарихи Кабир” (бу китоб ҳадис ровийларининг таржимаи ҳоллари ҳақида бўлиб, унда ровийларнинг исми алфабет бўйича тартибланган), “Тарихи Сағир” (Пайғамбаримиз соллаллоҳу алайҳи ва саллам, саҳобалар ва улардан кейин ҳижрий 256 йилгача ҳаёт бўлган ровийлар ҳақидаги қисқача тарих китоби), “Бандаларнинг ишлари Аллоҳ тарафидан яратилганлиги”, “Намозда қўлни кўтариш”, “Кунялар” ва бошқа китоблар шулар жумласидан.\nAvvalgi maqola1-дарс. Аллоҳнинг исм ва сифатлари: “Сомад” (Шайх Содиқ Самарқандий)\nKeyingi maqola Муфассирлар: Имом Қуртубий


BBC Uzbek - Mintaqa - Ўшда мадраса муаллими ўқувчини жинсий зўрлашда гумон қилинмоқда\nЎшда мадраса муаллими ўқувчини жинсий зўрлашда гумон қилинмоқда\nСўнгги янгиланиш 5 июл 2012 - 14:06 GMT\nМадраса ўқувчиси бир неча ҳафта давомида зўрлангани гумон қилинади\nҚирғизистон Ички Ишлар Вазирлиги Ўш вилоятидаги мадрасалардан бирининг ўқитувчиси жинсий зўравонликда айбланиб ҳибсга олинганини маълум қилган.\nВазирликка кўра, Бишкек шаҳрининг Октябрск Ички Ишлар Бошқармасига тўққиз ёшар болага нисбатан жинсий ҳаракатлар амалга оширилгани борасида шикоят келиб тушган.\nАйтилишича, Ўш шаҳридаги Ыйық Сулайман-Тоо мадрасасининг 22 ёшли ўқитувчиси баччабозлик билан шуғулланган.\nЖабрланган бола шу кунларда Бишкекнинг касалхоналаридан бирига ётқизилган.\nОктябрск ИИВси томонидан буюрилган тиббий экспертиза хулосаси боланинг жинсий зўрланганини тасдиқлаган.\nБи-би-си билан суҳбатда жабрланган боланинг онаси ўз ўғли ягона қурбон бўлмаслиги мумкинлигига ишора қилган.\nУнинг айтишича, мадрасада таҳсил олаётган ўғил болалар устози тарафидан ўзларига бўлаётган жинсий тажовузни қўрқутувлар сабабли ҳеч кимга айтмай келишган.\n"Ҳар ҳафта уйга келганда ўғлим "мадрасага қайтиб бормайман" деб йиғларди. Безовталаниши жуда қаттиқ ортиб борди. Болам ўтиролмай қолди. Туалетга борса қийналиб, "орқам ачишаяпти" деб шикоят қилишни бошлади", - дейди она.\nАёл мадраса маъмуриятига мурожаат қилганида, маъмурият унга "Ислом динининг душманлари шундоқ ҳам кўп бўлгани учун", бу ҳодисани ошкор қилмасликни сўраганини билдирди.\nЛекин, у пойтахтга келиб ҳуқуқ-тартибот идораларига арз қилган.\nЖиноят борасидаги материаллар айни дамда Ўш Ички Ишлар Бошқармасига топширилган.\nЎш ИИВси матбуот вакили Замирбек Сиддиқов мадраса ўқитувчиларидан бири ҳибсга олинганини тасдиқлади.\n"Ўш шаҳрининг 22 ёшли яшовчиси куни кеча Қирғизистон Республикасининг Жиноий Кодексининг 109-моддасига биноан, баччабозликда гумон қилиниб қўлга олинди", - деди жаноб Сиддиқов Би-би-сига.\nҲозирги кунда жиноий иш очилиши масаласи кўриб чиқилмоқда.


Тожикистон: электр қувватига лимит қайтмоқда\nТожикистонда тез орада аҳолига электр энергия узатишда чеклов жорий этилади.\nҲукумат кузги-қишқи даврда электр энергия тақчиллигига йўл қўймаслик мақсадида мазкур сўнгги чорага қўл уришга мажбур, дейилади Вазирлар Маҳкамасининг мамлакат аҳолисига мурожаатида.\nЁзги вақтда электр қуввати узатишга чеклов жорий этилишининг асосий сабабини расмийлар сув камлиги билан изоҳламоқда – расмий маълумотларга кўра, 2019-2020 йилларнинг куз ва қиш фаслида Вахш ва Панж дарёлари ўзани шаклланадиган ҳудудга ўта кам қор тушган, хусусан, ўтган йиллардаги ҳажмнинг 50 фоизини ташкил этган. "Тожикистонда бундай вазият биринчи марта юзага келган", қайд этилади мурожаатда.\nҲозирги вақтда Нурек сув омборидаги сув ҳажми ўтган йилнинг муқобил даври билан таққослаганда 17 метрга камдир. "Агар бундай вазият давом этса, у ҳолда омбордаги сув заҳиралари камаяди, қишки даврда аҳолини ва миллий иқтисодиёт тармоқларини электр қуввати билан таъминлашда жиддий муаммолар юзага келади", деб ҳисоблайди Тожикистон ҳукумати ва фуқароларни “Барки точик” компанияси бир мақсад билан – Нурек сув омборида сув ғамлаш мақсадида жорий этаётган чекловларни тўғри қабул қилишга чақирди.\nТожикистон ҳукумати фуқароларни, муассасалар, ташкилотлар, компаниялар ва мамлакат корхоналарини электр энергияни тежамкорлик билан сарфлашни таъминлашга чақирди.\nТожикистон расмийлари 2017 йилда кузги-қишқи даврда мамлакат фуқароларига электр қувватини чекланган тартибда узатиш амалиётидан буткул воз кечиши ҳақида эълон қилганди. Олдин Тожикистонда октябрь бошида электр энергиядан аҳолининг фойдаланишига чеклов киритилар эди. Мамлакатнинг барча аҳоли пунктлари, пойтахт ва вилоятлар марказларидан ташқари, кунига 4-5 соатдан электр энергия олишарди, холос. Чекловлар март ёки апрел ойида, Тожикистондаги бош электр қуввати етказиб берувчи - Нурек ГЭСга агрегатларнинг ишлаши учун етарли сув ҳажми келиб туша бошлагандан кейин бекор қилинарди.\nРоғун ГЭСнинг биринчи иккита агрегати ишга тушгандан ва Душанбеда иссиқлик электр станцияси фойдаланишга киритилгандан кейин мамлакат фуқаролари “Барки точик” компанияси электр энергиясини узлуксиз узатишни йўлга қўйишига ишонган эдилар. Аммо умидлар ўзини оқламади – мамлакатда ҳамон гоҳида “электр узатиш линиясида таъмирлаш”, гоҳида “сувсизлик туфайли” электр узатишга чекловлар жорий этишмоқда.\nАйни пайтда Афғонистон минтақаларини электр қуввати билан таъминлаш билан шуғулланувчи “Брешно” афғон компаниясининг хабар қилишича, Тожикистон электр қуввати экспортини мамлакатга 90 фоизга қисқартирган. Шу бугунгача Тожикистон ҳар куни Афғонистонга 320 МВт энергия экспорт қилган, энди мазкур кўрсаткич 40 МВтгача қисқарди, деб хабар қилади афғон компанияси.\n“Барки точик” энергохолдинг компанияси раҳбари Мирзо Исмоилзода журналистларга 27 июлдан тожик электр қувватининг қўшни Афғонистонга экспорти ҳажми қисқарганини тасдиқлади. Сабаби – Вахш дарёсига сув оқимининг камайиши эканини таъкидлар экан, 16 июлдан Ўзбекистонга ҳам электр қуввати экспорти қисқарганини қўшимча қилди.


Қашқадарё вилоят ветеринария ва чорвачиликни ривожлантириш бошқармаси бошлиғи ўринбосари Шаймардон Шодиев 1978 йил 28 июлда Қашқадарё вилоятининг Нишон туманида таваллуд топган.\n1999 йилда Самарқанд қишлоқ хўжалик институти (ҳозирги Самарқанд ветеринария медицинаси институти)ни ветеринария врачи йўналиши бўйича тамомлаган.\nУ ўз иш фаолиятини Қашқадарё вилояти Нишон тумани ветеринария бўлимида ветеринария врачи-эпизоотолог вазифаларидан бошлаган.\nШунингдек, Шаймардон Шодиев ветеринария лабораториялари бўйича кўплаб лавозимларда фаолият олиб борган.\nҲозирда Қашқадарё вилояти ветеринария ва чорвачиликни ривожлантириш бошқармаси бошлиғи ўринбосари лавозимида фаолият юритмоқда.\nПросмотров: 1101 Скачать в PDF Версия для печати Наверх


Ўзбекистонда COVID-19 инфекциясини юқтирганлар сони 20 мингдан ошди - UzNews.uz\n5та ҳудудда 274та янги ҳолат қайд этилди.\nСоғлиқни сақлаш вазирлиги хабарига кўра, 2020 йил 26 июль соат 10:00 ҳолатига Ўзбекистонда коронавирус инфекцияси қайд этилганлар сони 20226 (+274) нафарни ташкил этмоқда.\nЯнги касалланиш ҳолатларининг 136 нафари Тошкент вилоятида, 90 нафари Тошкент шаҳрида, 29 нафар Сирдарё вилоятида, 16 нафари Андижон вилоятида ҳамда 3 нафари Навоий вилоятида коронавирусга чалинган беморлар билан мулоқотда бўлганлиги сабабли намуна олинган фуқаролар орасида аниқланган.\nАйни пайтда 10831 нафар коронавирус инфекциясига чалинган фуқаролар (54 фоиз) соғайган.\nҲозирда 9283 нафар беморга шифокорларимиз томонидан белгиланган стандартлар бўйича даво чоралари кўрилмоқда. Улардан 133 нафари оғир, 63 нафари эса ўта оғир аҳволда.\nВазирлик 26 июль куни ҳолатига биринчи ўлим — коронавирусга чалинган бухоролик беморнинг ўткир респиратор дистресс синдроми ва нафас етишмовчилигидан вафот этгани ҳақида хабар берганди.\nКеча 25 июль куни мамлакатимизда 592 ҳолатда касаллик қайд этилган бўлиб, уларнинг барчаси коронавирусга чалинган беморлар билан мулоқотда бўлганлиги сабабли намуна олинган фуқаролар орасида аниқланган эди.


2 Август 16:45\nBISHKEK. KABAR -Kazinform - Қирғизистоннинг собиқ президенти Асқар Акаев Бишкекка олиб келинди. Бу ҳақда Kabar агентлигига Қирғизистон Республикаси Миллий хавфсизлик давлат қўмитаси матбуот хизмати маълум қилди, деб хабар беради Kazinform.\nАввал хабар қилинганидек, «Қумтор» лойиҳасини амалга ошириш жараёнида коррупция бўйича жиноят ишини тергов қилиш доирасида идоралараро тергов гуруҳи мамлакатнинг собиқ Президенти Асқар Акаевни қидирувга берди.\nА.Акаев, бошқа собиқ юқори мартабали амалдорлар қаторида, 1992 йилда «Қумтор» лойиҳаси бўйича Бош келишувни тузишда, 1994 йилда унга ўзгартиришлар киритишда, шунингдек, 2003 йили «Камеко» компанияси билан тузилган Бош шартномани қайта тузишда коррупцияга йўл берганлиги учун жавобгарликка тортилган.\nШундай қилиб, тергов А.Акаев президентлиги даврида «Қумтор» лойиҳасини амалга ошириш жараёнида коррупцияга алоқадор бўлган барча айбдор шахсларга ҳуқуқий баҳо берди.\nШу билан бирга, Қирғизистон Республикаси Миллий хавфсизлик давлат қўмитаси А. Акаевни республика ҳудудига олиб келиш орқали жиноий жавобгарликка тортиш нуқтаи назаридан тарихий адолатни тиклашга қаратилган тергов давомида фаол иш олиб борди.\nШундай қилиб, Миллий хавфсизлик давлат қўмитаси томонидан кўрилган чоралар натижасида 2021 йил 2 августда собиқ президент Асқар Акаев Бишкекка олиб келинди, шундан сўнг у дарҳол идоралараро тергов гуруҳига ўтказилди.\nА.Акаев Миллий Хавфсизлик Давлат Қўмитаси биносида жойлашган бўлиб, унинг иштирокида «Қумтор» кони бўйича жиноят иши доирасида зарур тергов ҳаракатлари олиб борилмоқда.\nМиллий хавфсизлик давлат қўмитаси қўшимча равишда жамоатчиликни тергов ҳаракатлари натижалари ва у бўйича қабул қилинган протцессуал қарорлар, шу жумладан А.Акаевга нисбатан хабардор қилади.\nЭслатиб ўтамиз, 2005 йил март инқилобидан кейин Акаев Россияга қочган ва шу кунгача ўша ерда яшаган.\n#Қонун #Марказий Осиё\n6 Ўзбекистонга олиб келинган вакциналар сони йил охиригача 47 миллион дозадан ошади


Корхонамиз таъсисчиси бўлмиш жисмоний шахс чет эллик хамкордан (Чехия) импорт шартномаси асосида ускуна сотиб олган, сўнгра бу ускунани корхона устав фондига киритган. Шартномага асосан кафолат муддати 1 йил. Кафолат муддати давомида эҳтиёт қисмларни бепул алмаштириб бериш шарти шартномада кўрсатилган. Чел эллик хамкордан бепул келган эҳтиёт қисмлар корхона таъсисчисининг, яъни жисмоний шахснинг номига келган. Божхона тўловлари корхона ҳисобидан тўланди. Ушбу эҳтиёт қисмлар корхонага нархсиз кирим қилиниб, ускунага ўрнатилиб фойдаланилди.\nЙўқ, бундай ҳолатда ЖШДС ва давлат мақсадли жамғармаларига ажратмалар ҳисобланмайди.\nУскунанинг кафолат муддати давомида чел эллик хамкордан бепул келган эҳтиёт қисмлар корхона таъсисчисининг, яъни жисмоний шахснинг номига келганлигининг сабаби - ускунани сотиб олиш бўйича импорт шартномаси ушбу жисмоний шахс билан тузилган. Лекин корхонангиз таъсисчиси сотиб олинган ускунани корхонага устав фондидаги улуши сифатида киритган.\nТадбиркорлик фаолияти тадбиркорлик субъектларининг ўз мол-мулки ва (ёки) жалб этилган мол-мулк асосида амалга оширилиши мумкин («Тадбиркорлик фаолияти эркинлигининг кафолатлари тўғрисида»ги Қонуннинг 15-моддаси 1-қисми). Устав фондига улуш сифатида киритилган ускуна корхонанинг мулки ҳисобланади ва корхона балансида туради.\nШундай экан, ускунанинг кафолат муддати давомида чел эллик хамкордан бепул келган эҳтиёт қисмлар корхона таъсисчиси бўлмиш жисмоний шахснинг номига келган бўлса-да, ушбу ускуна ҳозирда корхонанинг балансидаги мулк бўлганлиги сабабли, корхона томонидан бу ускунанинг эҳтиёт қисмлари учун тўланган божхона харажатлари жисмоний шахснинг даромади бўлмайди. Шу боис, тўланган божхона харажатлари бўйича ЖШДС ва давлат мақсадли жамғармаларига ажратмалар ҳисобланмайди.\nБундай ҳолатда божхона харажатларининг бухгалтерия ҳисобида қандай акс этишини бу ерда кўришингиз мумкин: https://vopros.norma.uz/question/9883


ҚОВУҚ ВА ПЕШОБ ЧИҚАРИШКАНАЛИ ОҒРИҚЛАРИ\nАвтор HaQidA На чтение 3 мин Просмотров 453 Опубликовано 06.04.2018\nАёлларда қовуқ ва пешоб чяиқариш канали муаммолари асосан инфекция тушиши билан, эркакларда эса асосан простата бези билан боғлиқ.\nИккала ҳолда ҳам буйрак касалликлари қўшилиб келиши мумкин.\nҚуйидаги ҳолларда шошилинч равишда шифокорга мурожаат қилишингиз лозим;\nПешоб ажралишда қийнчиликлар бўлса, пешоб рангги хиралашиб, қизарса.\nТана ҳарорати кўтарилса.\nВаража тутса, бош оғриса ва кўнгил айнаса.\nҚорин пастида ва бел соҳаларида оғриқ кузатилса.\nПЕШОБ ЙЎЛЛАРИ ИНФЕКЦИЯСИ\nАёлларда пешоб йўллари инфекциясининг илк аломатларига сийиш маҳалидаги оғриқ, пешоб тутолмаслиги ва тез- тез қисталангликлар бўлиб, бел ва сон соҳаларига огриқнинг тарқалиши касаллик буйракларгача тарқалиб кетганлигини англатади.\n65 ёшгача эркакларни пешоб чиқариш канали инфекцияси безовта қилмаслиги мумкин. Пешоб чиқариш каналининг етарлича узунлиги (18-24 см), простата безининг мавжудлиги инфекцияни ташқаридан кириб келишига монеълик қилади.\nАммо, ёш ўтавергани сайин простата безида қаттиқлашишлар ва аденомалар пайдо бўлиши ҳисобига эркакларнинг муаммолари кўпайиб бораверади.\nБунга асосий сабаб-организмнинг табиий кексайиши, қоннинг қуюқлашиши ҳисобига простата бези ва уруғдонларда қон айланишининг ёмонлашиши, сурункали қабзиятлар, моддалар алмашину вининг бузилиши, қандли диабет, ёки қон босимининг ошиб келиши, климакс ҳисобига жинсий қувватнинг пасайишидир.\nЭркакларда жинсий лаёқат пасайиши ва алоқага иштиёқнинг йўқолиши қонда тестостерон гормони йигилиб қолишига олиб келади, бу гормон узоқ муддат таъсир қилиб простата бези ўлчамларининг катталашишига, шишига ва яхши сифатли ўсмаларига олиб келади.\nТадқиқотлардан маълум бўлишича, кекса ёшда ҳам жинсий алоқа билан шуғулланиб юрган одамларда аденома 5 баробар кам учрар экан.\nБугунги кунда аёлларнинг 5-10% га яқин қисми бир йил ичида пешоб йўллари инфекцияси билан шифокорга мурожаат қилар экан! Бу ҳар 10 та аёлнинг биттасида бу муаммо учрамоқда, деганидир!\nАёлларда пешоб чиқариш каналининг қисқалиги, нисбатан кенглиги, қинга яқинлиги ва ҳайз жараёнида иммун тизимининг пасайиб кетиши бунга сабаб бўлади.\nКўпроқ суюқлик ичинг! Гарчанд, таносил аъзоларидаги (қин, бачадон, тухумдон, уругдон) инфекцияларга таъсир кўрсатмаса-да, қовуқни тез-тез тўлатиб, бўшатиш ундаги тузлар, йиринг, қон қуйқалари ва инфекцияларни ювилиб кетишига олиб келади.\nТаркибида аскорбин кислота кўп бўлган наъматак, дамламаси малина, лимон. апельсин қўшилган чойлардан ичиш пешоб реакдиясининг нордонлашишига олиб келади, бу эса ўз навбатида микроорганизмлар ривожланишини секйнлаштиради.\nИссиқ ванна қабул қилинг! Бу пешоб йўллари спазмини олдини олиб оғриқ ҳиссини камайтиради.\nПешоб йўлларининг юқумли бўлмаган айрим шамоллашлари маълум вақтдан кейин ўз-ўзидан ўтиб кетиши мумкин.\nАгар бир неча кун ичида ачишиш, қичишиш ва пешоб ажратишдаги муаммолар ўз-ўзидан ўтиб кетмаса, ёки жинсий йўл билан касаллик юқтириб олганлигингизга гумон қилсангиз, ёки ҳаддан ташқари кўп жинсий алоқа блан шугулланган бўлсангиз\n(бу ҳолатни медицинада «Асал ойи касаллиги» деб атайдилар») шифокорга мурожаат қилишингиз лозим. Ҳомиладор аёллар пешоб йўлларидаги ҳар қандай муаммода шифокорга мурожаат қилишлари шарт.\nҲеч қачон уй шароитида, таниш-билишларнинг маслаҳатлари билан даволанишга ҳаракат қилманг! Айрим ҳолларда арзимасдёк туюлган касалликлар кейицчалик сурун- кали тус олиб, импотенцияга, ёки бепуштликка олиб келиши мумкин.


“Ўзбекистон Республикаси Конституциясининг мазмун-моҳиятини ўрганиш” мавзусида маънавият соати ўтказилди. 04.08.2016 13:36\n2016 йил 3 август куни вилоят ахборот-кутубхона маркази ходимлари учун “Ўзбекистон Республикаси Конституциясининг мазмун-моҳиятини ўрганиш” мавзусида маънавият соати ўтказилди.\nЎзбекистон Республикасининг Конституцияси мамлакатда демократик ҳуқуқий давлатчилик ва эркин фуқаролик жамияти барпо этишнинг қонуний замини сифатида ижтимоий-сиёсий ҳамда ҳуқуқий фикр марказида бўлиб келмоқда. У давлат мустақиллигининг рамзи, халқ хохиш – иродасининг олий ифодаси,фуқароларимиз сиёсий ва ҳуқуқий эркинлигининг буюк мадҳияси сифатида янграмоқда, яшамоқда ва амал қилмоқда. Асосий қонунимиз ўтган қисқа вақт мобайнида янги демократик ўзбек давлатчилик ҳамда адолатли жамият қарор топишининг, мазкур мақсад йўлида амалга оширилаётган кенг кўламли ислоҳотларнинг барқарор қонуний замини бўлиб хизмат қилиб келмоқда.\nБинобарин, Конституциямизнинг ғоявий, фалсафий, ҳуқуқий-мафкуравий, маърифий-тарбиявий салоҳиятини, мазмун-моҳиятини аҳоли кенг қатламлари, айниқса, ёшлар онггига сингдириш мақсадида Президентимизнинг “Ўзбекистон Республикаси Конституциясини ўрганишни ташкил этиш тўғрисида”ги фармойиши қабул қилинди.\nЎлкашунослик сектори ходими Д. Қодирова Конституциямизнинг мазмун-мохияти, принциплари, инсон ҳуқуқлари, эркинликлари ва бурчлари ҳамда моддалар билан таништириб ўтди. Бош қомусимиз муқаддимасида берилган тарихий сўзлар моҳиятини алоҳида таъкидлаб, Конституцияга киритилган ўзгартиш ва қўшимчалар ҳақида маълумот берди.


Дунёда коронавирусга чалинганлар сони 9 миллиондан ошди | Qalampir.uz\nДунёда коронавирусга чалинганлар сони 9 миллиондан ошди\nОлам\t22 Июнь 09:29 2479\nДунёда коронавирусга чалинган беморлар сони 9 миллиондан ошиб кетди. Worldometers статистика портали маълумотлари шундай кўрсатмоқда.\nУнга кўра, бугун, 22 июнь ҳолатига дунёда коронавирус қайд этилганлар 9 046 080 тага етди. COVID-19 дан вафот этганлар эса 470 мингдан ошди. Ундан соғайганлар 5 миллионга яқинлашди.\nҲозирда 3 737 032 кишида коронавирус фаол ҳолатда. Уларнинг 3 682 298 (98 фоиз) нафарининг аҳволи яхши, 54 568 (2 фоизи) нафари эса оғир аҳволда.\nКоронавирусга чалиниш бўйича АҚШ биринчи ўринда боряпти. Америкада 2 182 950 кишида коронавирус аниқланган. Унинг ортидан Бразилия (1 086 990), Россия (584 680), Ҳиндистон (426 910), Буюк Британия (304 331), Испания (293 352), Перу (254 936), Чили (242 355), Италия (238 499) ва Эрон (204 952) боряпти.\nБугунгача ушбу инфекцияга чалинган беморларнинг 470 703 нафари вафот этган. Қурбонлар сони бўйича АҚШ (122 247 нафар қурбон), Бразилия (50 659), Буюк Британия (42 632), Италия (34 634), Франция (29 640), Испания (28 323), Мексика (21 825), Ҳиндистон (13 703), Бельгия (9 696) ва Эрон (9 623) етакчилик қиляпти.\nЖами беморларнинг 4 838 345 нафари соғайган. Беморларнинг соғайиши бўйича етакчи давлатлар қаторига АҚШ (980 355 нафар бемор соғайган), Бразилия (579 226), Россия (339 711), Ҳиндистон (237 252), Чили (200 569), Италия (182 893), Германия (174 900), Эрон (163 591), Туркия (160 240) ва Перу (141 967) кирган.\nАҚШнинг Жонс Хопкинс университети маълумотига кўра, дунёда коронавирус юқтирганлар 8 929 394 нафарни ташкил қиляпти.\nКеча, 21 июнда Жаҳон соғлиқни сақлаш ташкилоти рекорд даражада кунлик ўсишни қайд этди. Дунё бўйлаб бир суткада 183 020 та янги касалланиш ҳолати аниқланди, 4743 киши вафот этди. Бундан аввалги рекорд 20 май куни ўрнатилганди. Ўшанда бир кунда 106 минг кишида касаллик аниқланган.\nАввалроқ, ЖССТ коронавирус пандемияси тарқалиши янги хавфлироқ босқичга киргани ҳақида огоҳлантирганди.\nЭслатиб ўтамиз, коронавирусга чалинган сони 16 июнь куни 8 миллионлик "довон"дан ўтганди. Орадан 6 кун ўтиб касалланганлар яна миллион нафарга кўпайди.\n14 Август 10:28 44000\n13 Август 11:50 40976\n12 Август 22:32 40281\n13 Август 21:14 32267\n12 Август 09:17 30667